«МИРЗИЁЕВ ЎЗБЕКИСТОННИ ЛИБЕРАЛ ЎЗГАРИШЛАР САРИ БОШЛАМОҚДА» - Ўзбекистон овози газетаси\nПрезидентимиз Шавкат Мирзиёевнинг АҚШга расмий ташрифидан сўнг дунёнинг етакчи ОАВда бир қатор мақолалар эълон қилинди.\n«АҚШ Президенти Дональд Трамп ва Ўзбекистон Президенти Шавкат Мирзиёев савдо ва ҳарбий соҳаларда ҳамкорлик қилиш масалаларини муҳокама қилдилар. Шунингдек, икки етакчи Афғонистондаги стратегик вазият борасида фикр алмашди.\nЎзаро суҳбат давомида Шавкат Мирзиёев АҚШ Президентининг янги иш ўринлари яратиш ва солиқ ислоҳоти борасидаги ишларини эътироф этди. Трамп эса Мирзиёвга миннатдорлик билдирди.\n2016 йилда Ўзбекистон бошқарувига келган Шавкат Мирзиёев икки давлат ўртасидаги стратегик ҳамкорлик борасида янги даврни бошлаб берди.\nМирзиёев Марказий Осиёдаги 33 миллион аҳолига эга бўлган мамлакатни босқичма-босқич либерал ўзгаришлар сари бошламоқда. У бир қатор сиёсий маҳбусларни қамоқдан озод этди, валюта алмаштиришдаги тақиқларни олиб ташлади, мажбурий меҳнатга чек қўйди.\nЎз навбатида Мирзиёев кадрлар алмашинувига ҳам алоҳида эътибор қаратди. Бошқарув тизимига ёш кадрларни келиши кузатилмоқда.\nЎзбекистон Президенти ҳамма давлатлар билан дўстлик алоқаларини ўрнатишга ҳаракат қилмоқда. Вашингтонга бўлган ташрифининг ўзиёқ Мирзиёевнинг АҚШга йўл очиш борасидаги ҳаракатларининг ифодасидир.\nЎз навбатида Трамп икки давлат савдо ва ҳарбий йўналишларда мустаҳкам алоқалар ўрнатганини билдирди. Журналистлар билан суҳбатлашган Мирзиёев ўз давлати Америка компаниялари билан 5 миллиард долларлик шартнома тузганини таъкидлади».


Tashkent City`га кириш бепул бўлди - EFFECT.UZ\nTashkent City`га кириш бепул бўлди\n. 11:34 | 14.10.2021\n14 октябрь кунидан Tashkent City боғи ҳудудига кириш бепул бўлди. Бу ҳақда боғ маъмурияти хабар берди. “Автотранспорт воситалари кириши бундан мустасно”, — дейилади хабарда.\nЭслатиб ўтамиз, 2020 йилнинг 17 декабрдан бошлаб Tashkent City боғига байрам арафаси ва янги йил кунларида кириш пуллик этиб белгиланган эди.\nЯнварь ойида 31 мартгача Tashkent City боғига пуллик кириш тартиби сақланиб қолиши маълум қилинган эди.\nTeglar:Бепул, Тashkent city, Текин\n“Tashkent City”даги боғ сотилади\nTashkent City боғига кириш бепул бўлди\nМетро бекатларида барча алоқа компаниялари ва бепул Wi Fi ишлай бошлайди\nTashkent City ҳудудидаги Nest One турар жой комплексида ёнғин келиб чиқди


Ўзбекистонда 2025 йилгача энергетика тизимида муқобил энергия манбалари улушини 20 %га етказиш мўлжалланмоқда\n2019 йилнинг 19 август кунидан бери Ўзбекистон Республикаси Ташқи ишлар вазирининг биринчи ўринбосари Илҳом Неъматов бошчилигидаги делегация Сонгдо шаҳрида (Корея Республикаси) Яшил иқлим фондини дастурлаштириш бўйича глобал конференцияда иштирок этмоқда.\nОрол денгизи қуришининг хавфли таъсирини камайтириш, ҳудудда экологик барқарорликни таъминлаш учун 2018-2019-йил қиш баҳор мавсумида 500 минг гектарлик ўрмонзорлар вужудга келтирилди. 2021 ва 2022-йилларда яна 700 минг гектар ерга 100 миллиондан ортиқ саксовул экилади. Бу ҳақда Ўрмон хўжалиги давлат қўмитаси...\nСирдарё вилояти ҳокимининг навбатдаги сайёр қабули одатдагидан бошқача форматда ўтказилди\nСайхунобод тумани “Бахмалсой” маҳалласидаги Ойдин йўл қишлоғида Сирдарё вилояти ҳокимининг сайёр қабули бўлиб ўтди. Бу ҳақда Сирдарё вилояти ҳокимлигининг расмий сайти хабар берди.\nҲарбийлар Муҳаммад Юсуф уй-музейида ҳашар ўтказди\nЎзбекистонда соч ўсишини тезлатадиган ўсимлик етиштирилмоқда. Натижалар ҳайратланарли\nСтевия ўсимлиги дамламасидан олинадиган стевиозид моддаси шакардан 150 баробар ширин. Стевиозидни қайта ишлаш натижасида олинадиган ребадиозид моддаси 300 баробаргача тотли. Бундан ташқари, таркибида кварцетин, рутин, минерал моддалар – кальций, фосфор, калий, рух, хром, магний, селен, мис сақлайди. Шу билан бирга,...\nЎзбекистонда янги технологиялар асосида шоли етиштирилади\nЎзбекистонда Жанубий Кореянинг Tong Yang Moolsang компаниясининг замонавий машиналари ёрдамида шолини кўчат усулида етиштириш йўлга қўйилади.\nЁш фермерлар Японияда малака ошириб қайтади\nЎзбекистон ёш фермерлари Кенгаши ёшларни қишлоқ хўжалиги ривожланган давлатлар тажрибаси билан таништириб бориш, малака оширишларини ташкил этиш мақсадида Япония халқаро ҳамкорлик ташкилоти (JIСA) билан мустаҳкам ҳамкорлик алоқаларини йўлга қўйган.\nҚашқадарёдан Россияга 100 тоннага яқин “Айсберг” жўнатилди\nЯккабоғ туманидаги “Шарофат она Қаҳрамон қизи“ агрофирмаси деҳқонлари бу йил биринчилардан бўлиб айсберг салат баргини Россияга экспорт қилишни бошлаб беришди.\nТадбиркорга мададкор борми?\nТадбиркорлик кўп ҳолда таваккалчиликни талаб этади. Ахир, чумчуқдан қўрққан тариқ экмайди, деган гап бежизга айтилмаган-да. Баъзан аниқ бизнес лойиҳа ишлаб чиқилиб, обдон ҳисоб-китоб асосида бошланган ҳаракат чиппакка чиқиши ҳам эҳтимолдан ҳоли эмас. Бойсунлик Чори Раҳимов катта орзу-умид билан тадбиркорликка қўл...\nГулистонда “ўрмон маликаси” — жўка гуллади\nГулистон шаҳрининг “Хотира” ва “Юрт байроғи” майдонлари теграсидаги липа дарахтлари бу йил иккинчи бор қийғос гуллади.\nҚашқадарёда тарвуз пишди. У Қозоғистонга экспорт қилинмоқда\nЧироқчи туманидаги “Gissar Effect” масъулияти чекланган жамияти полизкорлари плёнка усулида эртачи етиштирилган Кўкдала тарвуз кўчатларидан 4 тоннадан ортиқ ҳосил олиб, Қозоғистондаги буюртмачиларга экспорт қилишни бошлашди.\nМўйноқ: мўъжиза содир бўлмайди, у яратилади\nХалқаро пресс клубининг навбатдаги “Мўъжиза содир бўлмайди, у яратилади” номли сессияси 16 апрел куни Қорақалпоғистоннинг Мўйноқ туманига қарашли Шеге қишлоғида, яъни сўлим табиатга эга Кўксув кўли соҳилида ўтказилди.


10 декабр 2019, Тошкент вақти: 04:57\nТуркия ватандошлари бундан буён Ўзбекистон визасини 3 иш куни ичида олиши мумкин.\nЎзбекистон президенти Шавкат Мирзиёев 21 октябр куни "Туркия республикаси фуқаролари учун виза бериш жараёнини енгиллаштириш" тўғрисидаги қарорни имзолади.\nБундай қарорни қабул қилишдан мақсад давлатлар ўртасидаги сиёсий, савдо-иқтисодий ва маданий алоқаларни ривожлантириш экани айтилди.\nЎзбекистонда Туризмни ривожлантириш қўмитаси сайтида берилган хабарга кўра, Ўзбекистонга боришни истаган туркиялик ишбилармонлар 3 кунлик муддат ичида (ҳужжат қабул қилинган кундан ташқари) бир йиллик муддатгача бўлган, кўпмарталик визани олиши мумкин.\nБундан ташқари, виза олишни истаган туркияликлардан Ўзбекистондаги юридик шахсдан йўлланган таклифнома сўраш талаби ҳам бекор қилинди.\nЎзбекистонга сафар қилаётган туркиялик сайёҳларга эса 3 кун ичида бир ойлик виза бериладиган бўлди.


Экспертлар: Apple компанияси жорий йил якунида ҳисоб бўйича миллиардинчи iPhone’ни сотади - Daryo\n11:33, 25.07.2016 2964\nЭкспертлар: Apple компанияси жорий йил якунида ҳисоб бўйича миллиардинчи iPhone’ни сотади\nАҚШнинг Apple компанияси ҳисоб бўйича миллиардинчи iPhone смартфонини катта эҳтимол билан шу йилнинг якунида сотади. Бундай ҳисоб-китоб ҳақида маълумотни Inquisitr ресурси 24 июль, якшанба куни чоп этди, деб хабар бермоқда «ТАСС».\nУшбу тахмин Уолл-стрит мутахассисларининг корпорация фаолиятидаги ҳамда Apple’нинг жорий йил учинчи чораги учун корпоратив ҳисоботидан кутилаётган таҳлили асосида қилинган. Мазкур ҳисобот 26 июль, сешанба куни чоп этилиши кутилмоқда.\nInquisitr’нинг маълумотларига кўра, Apple учинчи чорак ҳисоботида турли моделдаги 40 миллион iPhone смартфонларининг сотуви ҳақида эълон қилади. Шу тариқа, 2007 йилдан буён компания томонидан ишлаб чиқарилаётган бундай қурилмаларнинг умумий сони 987 миллионга етади. Келаси йилнинг бошига қадар ушбу кўрсаткич 1 миллиардга тенг бўлади.\nШунга қарамай, бозорда iPhone’нинг кўпайиб кетиши оқибатида компания смартфонларига бўлган талаб пасайиши кутилмоқда.\n21:27, 02.01.2022 47008\nЖанубий африкалик оддий йигитнинг дунёдаги энг бой одамга айланиши. Илон Маск ҳақида\n08:00, 03.01.2022 53322\nНаманганлик 15 ёшли ўқувчи автомобилни телефон ёрдамида бошқармоқда. У келгусида Tesla машинасининг ўзбекча муқобилини яратмоқчи\n14:55, 17.01.2022 28853\n11:43 Бугун 1141\n11:28 Бугун 2487\n11:13 Бугун 1882\n11:02 Бугун 4784\n13:50, 16.01.2022 97264\n19:35, 16.01.2022 75020\n15:59, 17.01.2022 67158\n18:25, 17.01.2022 63732


Дам олиш кунларида иссиқ об-ҳаво сақланиб қолади – Газета.uz\nДам олиш кунларида иссиқ об-ҳаво сақланиб қолади\nАйрим ҳудудларда қисқа муддатли ёмғир ёғиши кутилмоқда.\n13 август 2016, 08:43 Жамият\nЯқин кунларда Ўзбекистоннинг айрим ҳудудларида қисқа муддатли ёмғир ёғиши, момақалдироқ бўлиши мумкин. Ўзгидромет республиканинг марказий ва шимоли-шарқий қисмларида шамол тезлиги 15−20 м/с гача кучайишини башорат қилмоқда.\nАйни пайтда, мамлакатнинг барча ҳудудларида келаётган дам олиш кунлари иссиқ об-ҳаво сақланиб қолади. Ҳаво ҳарорати 38−40 даражага қадар исиши кутилмоқда. Республиканинг тоғ ва тоғ олди ҳудудларида 12−18 август кунлари сел келиш хавфи эълон қилинди.\n13−14 август кунлари Тошкентда ҳаво бир оз ўзгариб туради, ёғингарчиликлар кузатилмайди. Шамол шарқдан 3−8 м/с тезликда эсади. Ҳарорат кечаси — +21…+23, кундузи 13 августда — +37…+39, 14 августда — +36…+38 даража бўлади.\nҚорақалпоғистон ва Хоразм вилоятида — ҳаво ўзгариб туради, ёғингарчиликлар кузатилмайди. Шамол 7−12 м/с тезликда эсади. Ҳарорат кечаси 13 августда — +22…+27, 14 августда — +18…+23, кундузи 13 августда — +33…+38, 14 августда — +32…37.- +37…42 даража бўлади.\nБухоро ва Навоий вилоятларида ҳаво ўзгариб туради, ёғингарчиликлар кузатилмайди. Шамол шарқдан 7−12 м/с тезликда эсади. Ҳарорат кечаси 13 августда — +22…+27, 14 августда — +20…+25, кундузи 13 августда — +35…+40, 14 августда — +33…+38 даража бўлади.\nТошкент вилоятида ҳаво ўзгариб туради, жойларда булутли бўлади, айрим қисмларда қисқа муддатли ёмғир ёғиши, момақалдироқ кузатилиши мумкин. Шамол шарқдан ғарбга ўзгарган ҳолда 7−12 м/с тезликда эсади, айрим жойларда 15−20 м/с га қадар кучайиши мумкин. Ҳарорат кечаси — +18…+23 даража, кундузи 13 августда — +35…+40, 14 августда — +33…+38 даража бўлади.\nСамарқанд, Жиззах ва Сирдарё вилоятларида ҳам жойларда ҳаво ўзгариб туради, ёғингарчиликлар кузатилмайди. Шамол шарқдан 7−12 м/с тезликда эсади, жойларда 15−20 м/с га қадар кучайиши мумкин. Ҳарорат кечаси — +18…+23, кундузи 13 августда — +35…+40, 14 августда — +33…+38 даража бўлади.\nҚашқадарё ва Сурхондарё вилоятларида ҳаво ўзгариб туради, ёғингарчиликлар кузатилмайди. Шамол шарқдан 7−12 м/с тезликда эсади, 14августда жойларда 15−20 м/с га қадар кучайиши мумкин. Ҳарорат кечаси 13 августда — +22…+27, 14 августда — +20…+25, кундузи 13 августда — +35…+40, 14 августда — +33…+38 даража бўлади.\nАндижон, Наманган ва Фарғона вилоятларида айрим жойларда ҳаво ўзгариб туради, айрим жойларда қисқа муддатли ёмғир ёғиши, момақалдироқ бўлиши мумкин. Шамол шарқдан ғарбга ўзгарган ҳолда 7−12 м/с тезликда эсади, жойларда 15−20 м/с гача кучайиши мумкин. Ҳарорат кечаси — +18…+23, кундузи — +33…+38 даража бўлади.\nРеспубликанинг тоғли ҳудудларида бир оз ҳаво ўзгариб туради, айрим жойларда қисқа муддатли ёмғир ёғиши кузатилмайди. Шамол шарқдан 7−12 м/с тезликда эсади, жойларда 15−20 м/с гача кучайиши мумкин. Ҳарорат кечаси — +13…+18, кундузи 13 августда — +26…+31, 14 августда — +22…+27 даража бўлади.


01:13 04 Июн 2020\n18:47 07.01.2019 Ҳавола олиш\nРоссия фикрига кўра, АҚШнинг ушбу ҳаракатлари - мутлақ маъсулиятсизлик бўлиб, бу ҳудудда ҳарбий кескинликнинг ошишига олиб келиши мумкин.\nТОШКЕНТ, 7 янв – Sputnik. Россия Ҳарбий денгиз флотининг “Пытливый” номли қўриқчи кемаси USS Fort McHenry номли АҚШ ҳарбий-десант кемасининг ҳаракатларини кузатмоқда, деб хабар қилмоқда Russia Today.\nАҚШ ҳарбий-десант кемаси Қора денгиз акваториясига 6 январ соат 21:00 да кириб келиб Румыниянинг Констанца порти томон йўл олган эди.\nФХХ Россия чегарасини бузган Украина ҳарбий кемаларини намойиш қилди - видео\nАҚШ маълумотига кўра “Форт МакГенри” Қора денгизга “НАТО мамлакатлари ва ҳудуддаги ҳамкорлар билан билан муносабатларни мустаҳкамлаш ҳамда АҚШ ҳарбий кучларининг имкониятларини намойиш қилиш мақсадида” кириб келган.\nЭслатиб ўтамиз, 2018 йил давомида АҚШ ҳарбий кемалари Қора денгиз ҳудудига бир неча бор кирган эди. Россия ТИВ расмий вакили Мария Захарова айтишига қараганда, Вашингтон томонидан бундай ҳаракатларнинг амалга оширилиши "мутлақ маъсулиятсизлик бўлиб, бу Қора денгиз ҳудудида ҳарбий кескинликнинг ошишига" сабаб бўлиши мумкин.\nШунингдек ушбу воқеалар Украина томонидан 2018 йилнинг 25 ноябрида Керч кўрфазида амалга оширилган фитнанинг давоми ҳам бўлиши мумкин. Ўшанда 3та Украина кемаси атайлаб Россия чегарасини бузиб ўтган ва Россия ҳарбийлари томонидан ҳибсга олинган эди.\nМаълумот учун: USS Fort McHenry – катта десант кемаси бўлиб, унинг бортида 36 та гусеницали десант-амфибия ҳарбий машиналари (AAV7) ҳамда 500 дан ортиқ денгиз пиёда аскарлари жойлаштирилиши мумкин. Кема 25-миллиметрли замбараклар, пулемётлар ва зенит мажмуалари билан жиҳозланган.


Ўғирлик гуноҳи кабирадир. Аллоҳ таоло Моида сурасида шундай марҳамат килади: «Ўғри эркак ва ўғри аёлнинг қўлларини кесинглар. Бу Аллоҳдан бездирувчи иқоб ўлароқ, касб қилган нарсаларига яраша жазодир. Аллоҳ ўта иззатлидир, ўта ҳикматлидир» (38-оят).\nИсломда ўғирлик гуноҳининг оғирлигини англаш учун бу қилмишга яраша бериладиган жазо ҳақида фикр юритиш лозим. Ишониб иш берилганнинг эса ўғирлик қилиши гуноҳи оғирроқдир, чунки унинг бу иши Пайгамбаримиз Муҳаммад Мустафо соллаллоҳу алайҳи васаллам қайд этган мунофиқлик аломатларидан биридир.\nПайғамбаримиз Муҳаммад Мустафо соллаллоҳу алайҳи васаллам мунофиққа қуйидагича таъриф берганлар: "Омонатга хиёнат қилади" (Имом Бухорий, Имом Муслим ривоятлари).\nАгар ходим ўғирликка қўл урган бўлса, у гуноҳи кабира қилган бўлади. Агар у ўғирланган нарсаларни қайтариб бермаса, чин қалбидан тавба қилмаса, бу дунёда ва охиратда жавоб беради.\nЎғирланган молнинг қийматидан ортиқ миқдорида ходим маошидан ушлаб қолишга шариатимиз рухсат бермайди. Чунки Аллоҳ таоло Бақара сурасида шундай дейди: «Ҳаром ойга ҳаром ой. Ҳаром қилинган нарсаларда қасос бор. Ким сизга тажовуз қилса, сиз ҳам унга қилган тажовузига ўхшаш тажовуз қилинг. Ва Аллоҳга тақво қилинг ҳамда билингки, албатта, Аллоҳ тақводорлар биландир» (194-оят). Аллоҳ таоло яна дейди: «Агар иқоб қиладиган бўлсангиз, ўзингизга қилинган иқобга ўхшаш иқоб қилинг. Агар сабр қилсангиз, албатта, у сабр қилувчилар учун хайрлидир» (Наҳл сураси, 126-оят).\nУламоларнинг таъкидлашича, кимнинг моли ноҳақ тортиб олинган ёки ўғирланган бўлса, у ўша мол миқдоридан ортиғини олмаслиги лозим. Ибн Абдулбарр раҳимаҳуллоҳ "Ат-Таҳмид" китобида шундай дейди: "Шариат бўйича, жазо зарар миқдорига баробар бўлиши керак".\nЎғирлик содир этган одам ишончни йўқотади. Агар у қилган иши учун тавба килмаса, Қиёмат кунида жавоби бундан-да қаттиқроқ бўлади.\n«Ва китоб қўйилди. Бас, жиноятчиларни ундаги нарсадан қўрққан ҳолларида кўрасан. Улар: «Вой, шўримиз қурисин. Бу қандай китоб, кичикни ҳам, каттани ҳам ҳеч қўймай ҳисоб қилибди-я», дерлар. Ва қилган амалларини ҳозир ҳолда топдилар. Роббинг ҳеч кимга зулм қилмас» (Қаҳф сураси, 49-оят);\n«Сизлардан фазл ва бойлик эгаси бўлганлар яқин қариндошларга, мискинларга ва Аллоҳнинг йўлида муҳожир бўлганларга (нафақа) бермасликка қасам ичмасинлар, бас, афв этсинлар, ўтиб юборсинлар. Аллоҳнинг сизларни мағфират қилишини севмайсизларми?! Аллоҳ ўта мағфиратлидир, ўта раҳмлидир» (Нур сураси, 22-оят).\nБу оят Ойиша онамиз розияллоҳу анҳо ҳақида бир киши турли миш-миш тарқатган ва ўша одамга Абу Бакр розияллоҳу анҳу нафақа бермасликка аҳд қилганидан кейин нозил бўлган.\nАллоҳ таоло ҳаммамизни тўғри йўлдан адаштирмасин, ҳусни хулқли бўлишимизда Ўзи мададкор бўлсин.\nКийимдаги исроф ҳақида\nИслом инсонни мукаррам қилиш бўйича кўрган чоралар..\n«Илм ўрганинглар, зеро, уни ўрганиш – Аллоҳдан қўр..\nМусулмон киши, эркак бўлсин, аёл бўлсин, кийим Алл..\n«Бир киши бемор бўлиб ётган Абу Убайда ибн Жарроҳн..


Террор ташкилоти Қирғизистон табиий бойликлари ортидан бойимоқда « Ўзбекистон Халқ Ҳаракати\nТеррор ташкилоти Қирғизистон табиий бойликлари ортидан бойимоқда\n01 April 2017 - 16:07\nФатҳуллоҳ террор ташкилоти (FETÖ) кўрсатмаси билан ўтган хафта ҳибсга олинган “Қирғиз Робин Гуди” лақабли Қирғизистон инсон ҳуқуқлари ҳимоячиси ва Қирғизистон Кўлка ҳукумати аъзоси Мадмаров Абдумажид, Туркиянинг “Янги Бирлик” газетасига FETÖнинг парламент билан биргаликда, Қирғизистоннинг барча ишлаб чиқариш тармоқларини ҳам қўлга олганлигини айтди\nМадмаров Абдумажид, Қирғизистонда қарзларини тўламаганлиги учун банклар тарафдан уйлари мусодара қилинган 50 оиланинг кўчада қолиши хавфи ортидан ёрдам чодири ташкил қилиб, у ерда жабрланувчи фуқароларга озиқ-овқат тарқатишга ҳозирлик кўрилаётган вақтда, бир гуруҳ полиция ходимлари томонидан зўравонлик кўллаш билан ҳибсга олинган эди. Таҳминан 5 кун сўнгра озод қилинган Абдумажид Мадмаров, маҳкамага олиб борилганида ундан ҳеч нарса сўрамасдан, алоқаси бўлмаган турли айблар билан ҳукм ўқилганини айтди. Ўзи устидан тергов давом этаётган Мадмаров, FETÖнинг Қирғизистонга қандай қилиб ўрнашиб олганлигини ва мамлакатнинг даромад манбаларидан қандай фойдаланишини тушунтириб берди.\nҲибсга олиш амалиёти қандай амалга оширилди?\nПолицияга кўрсатма бериб, мени ҳибсга олган аслида FETÖ эди. Қирғизистонда молия ширкатлари томонидан уйлари ва моллари мусодара қилиниб зарар етказилган 50 тача оила бор. Уларга бошпана бўлиши ва қоринларини тўйғаза билишлари учун бир ёрдам чодири ташкил қилдим. Бу чодир асосий йўлнинг четида жойлашган эди. Ҳибсга олиш учун бу чодир асосий йўлга чиқиб кетган дега баҳонадан қўлландилар. Бунинг устига айни йўлда 60 метр олдинроқда бир ресторан ҳам бор ва у асосий йўлни деярли ёпиб қўйган бир ҳолатда жойлашган. Йўлни ёпиб қўйган ресторанга нисбатан бир норозилик йўқ, аммо йўл четидаги ёрдам чодирига бор. Қирғизистонда адолат мана шундай ҳолатда.\n“Мадмаровни ичкарига ташланг”\nҚирғизистонда амалга оширилаётган ҳуқуқбузарликларни чет мамлакат ахборот воситаларига чиқариш жиноят ҳисобланади. Ҳукумат фуқаро ҳуқуқларини осонликча оёқ ости қила олади. Айни вақтда менинг ҳақ-ҳуқуқларимни ҳукумат ҳеч қандай изоҳсиз оёқ ости қилди. Ҳибсга олинган вақтимда бу ҳақда ҳеч бир баёнот берилмади. Истаган жиноятлари учун жавобгар қила оладилар. Алоқам йўқлигига қарамай ноқонуний равишда маҳкама файлимга кетма-кет турли жиноий ишлар учун жавобгар эканлигим ёзилган. Қирғизистон ҳукумати менинг ҳуқуқларимни яширмасдан очиқчасига оёқ ости қилмоқда. FETÖ ҳокимлик қилаётган ҳукумат сўроқ-саволсиз осонгина поймол этмоқда. Бошқа томондан ноқонуний тарзда, ҳеч бир кўрсатмасиз моллари мусодара қилинган халқнинг норозилигини турли ахборот воситаларига етказдик. Оддий шароитларда халқ норозиликлардан аввал маҳкамага чиқиши ва қонуний тарзда ҳақларини ҳимоя қилишлари керак эди. Аммо ҳеч бир қонунга амал қилинмади. Маҳкамага чиқган вақтимда эса прокурор ҳеч нарса сўрамасдан ҳукум чиқарди. Юқоридан шундай кўрсатма берилганди: Мадмаровга қандай жиноий жавобгарлик юкласангиз юкланг, ичқарига ташланг.\n“FETÖ куч йиғиш учун Қирғизистондан қўлланмоқда”\nҚирғизистон халқи нимадан норози, тафсилотларини айтоласизми?\nҚирғизистонда халқ шундай қийинчиликларга учрамоқда. Аввалдан бизда режалаштирилган иқтисодиёт бор эди. Ҳозир уни йўқ қилдилар ва бозор иқтисодиётига айлантирдилар. Баъзи молия ширкатлари бор. Пулга эҳтиёжи бўлган фақир халқ бу молия ширкатларидан кредит олиш учун ўз номларидаги уйлари, дўконлари, қиммат баҳо ашёлари ва ер майдонларини бу ширкатларга бераяптилар. Ҳукумат қўллаб-қувватлаётган бу молия ширкатлари халқга юқори фоизлар юклашмоқда. Халқ бу фоизларни кўтараолмагач эса ширкат тўғридан-тўғри халқнинг таъминотини таъминлаётган молларини мусодара қилмоқда. Натижада халқ уйсиз, пулсиз қолмоқда. Халқ қорнини тўйғазиш учун ўз молларини бу ширкатларга беришга мажбур. Бошқа бир чораси йўқ. Бу молия ширкатларидан жабрдийда халқнинг молларини қутқаришга уруняпмиз. Бу молия ширкатларини ҳукумат қўллаяпти. Ўтган йиллар давомида амалга оширилган инқилобларда ҳукумат бошидагилар алмашди, аммо тузум ўзгармади. Бу тизимни Қирғизистонда илдиз оттирган эса FETÖ дир. FETÖ 90 йилларда очган мактабларида ёки Туркияда ўқитиб етиштирган одамларини 2000 йиллар бошида ҳукумат бошига келтирди. Ҳозирда тўғри Президентликка қараб кетмоқдалар. Албатта фақат ўша мактаб битирувчилари эмас, юқорида айнан Гуланчилар ўтирибди. Полиция ташкилоти, парламент, саноатнинг ичига FETÖ ўрнашиб бўлган. FETÖ\nҚирғизистон ортидан қозонган пуллардан ўзини кучайтириш учун қўлланмоқда. Шу сабабдан халқ Қирғизистонда ишлаб чиқарилган маҳсулотлардан фойдаланаолмаяпти. Эҳтиёжларини қопламаганлари каби халқнинг ҳақ-ҳуқуқлари ҳам ҳимоя қилинмайдиган ҳолатга келтирдилар.\n“Ташкилот мендан қутулишга урунди”\nХалқ нимадан норози бўлмоқда?\nҚирғизистонда текстил, озиқ-овқат, соғлиқни сақлаш, энергетика саноатида ишлаб чиқарилаётган маҳсулотларнинг назорати FETÖнинг қўлида. Тизим шу шаклда: Ишлаб чиқарувчидан маҳсулотларни арзон нархга сотиб олган ҳукумат қўллаб-қувватловчи FETÖчи тадбиркорлар уларни бошқа бир улгуржи савдо ширкатига сотади, сотиб олган улгуржи савдо ширкати ҳам яна бошқа бир ширкатга сотади. Махсулот халққа етиб келгунча камида 5 та қўлдан ўтади. Бунча қўлдан ўтиб келган маҳсулот нархи эса халқнинг қўлига келганича деярли икки баробар ошади. Шундай ҳам оғир шартларда ҳаёт кечираётган халқ эса эҳтиёжи бўлган озиқ-овқат, текстил, иситиш, соғлиқ учун керак бўлган маҳсулотларни ололмаяпти. Бу эҳтиёжларини қоплаш учун қўлида борини молия ширкатларига гаровга қўйиб, ўрнига нақд пул олмоқда. Юқори фоизлар билан қарзни тўлашни қийинлаштирган молия ширкатлари эса осонлик билан халқ молини ўзлаштириб олмоқда. Мен бу тизимни ўзгартириш учун йиллардир ҳаракат қилаяпман. Мен ҳаракат қилиб, қўлимдан келганича тўсиқ бўлганимда ва FETÖ га қаршилик кўрсатганимда эса FETÖ мендан қутулишга урунмоқда. Норози халқнинг олдида эса фақатгина халқнинг ўзи бор. FETÖ ҳукумати жабрдийда халққа ўзи ёрдам бермаганидек, уларга ёрдам беришга урунган биз кабиларнинг бўйнига уйдирма жиноятларни осиб бартараф қилмоқда. Биз ҳозирда халқ билан бирлашиб, бу эҳтиёж маҳсулотларини бевосита халққа етказиш устида ишлаяпмиз.\nТабиий бойликлардан сўз очган эдингиз…\nҚирғизистон ҳукумати ҳимоясига кириб олган FETÖга ҳукумат томонидан даромад билан таъминловчи ширкатлар устидан тўлиқ ҳокимият ҳам берилди. Бу ширкатлар Қирғизистоннинг табиий бойликларини ҳам симирмоқда. Қирғизистонда олтин, кумуш ва бошқа қиммат баҳо қазилма бойликлар заҳиралари бор. Бу захиралар Қирғизистон халқининг жон бошига тушадиган даромад миқдорини 250 минг долларга етказа оладиган ҳажмдадир. Шу даражада катта заҳиралар ҳақда гап кетмоқда. Бу заҳиралар ҳам FETÖнинг қўлида ва бу террор ташкилоти борган сари янада кучаймоқда.


ИМПОРТ ЎРНИНИ БОСУВЧИ МАҲСУЛОТЛАР ЎЗИМИЗДА ТАЙЁРЛАНМОҚДА - Ўзбекистон овози газетаси\nИМПОРТ ЎРНИНИ БОСУВЧИ МАҲСУЛОТЛАР ЎЗИМИЗДА ТАЙЁРЛАНМОҚДА\nИстиқлол йилларида Навоий вилоятида ҳам енгил саноат соҳаси жадал ривожланди. Ишлаб чиқаришда кенг кўламли модернизация ишлари амалга оширилиб, салмоқли натижаларга эришилди.\nЎтган даврда вилоятда етиштирилаётган пахта толасини қайта ишлайдиган 4 корхона, йилига 9 минг тонна ип-калава ишлаб чиқарувчи «Бахт-текстиль» қўшма корхонаси, 3 минг тонна маҳсулот ишлаб чиқарувчи «Бизнес Азия» масъулияти чекланган жамияти модернизация қилинди. Йилига 6,3 минг тонна пахта толасини қайта ишлаш қувватига эга «Навбаҳор-текстиль» чет эл корхонаси янгидан ташкил этилди. Навбаҳор туманида «Bright Navoi Textile» қўшма корхонаси фаолияти йўлга қўйилди. Бугунги кунда ушбу корхоналарда мингдан зиёд хотин-қиз меҳнат қилмоқда.\nҲозирда вилоятда етиштирилаётган пахта толасининг қарийб 64,5 фоизи шу ернинг ўзида қайта ишланаётгани қувонарлидир.\nБугунги кунда маҳаллийлаштириш дастури асосида 50 дан ортиқ лойиҳа бўйича янги турдаги маҳсулотлар ишлаб чиқарилмоқда. Кейинги 5 йилда вилоят корхоналари томонидан импорт ўрнини босувчи маҳсулотлар ишлаб чиқариш кўламини кенгайтириш ҳисобидан 573,5 миллион доллар валюта тежалишига эришилди. Вилоятда мақсадли дастурлар амалга оширилиши эвазига янги турдаги тикув-трикотаж, ип-газлама, шприц, иситиш батареялари, металлпрофнастил, гипсокартон, металл черепица, керамик плита ва лак-бўёқ маҳсулотлари ишлаб чиқариш йўлга қўйилди.\nНавоий кон-металлургия комбинатига қарашли «Агама» трикотаж-тўқимачилик фабрикаси юртимиз енгил саноатида ўз мавқеига эга.\n350 нафарга яқин хотин-қиз меҳнат қилаётган мазкур фабрика комбинат бўлинмаларини махсус иш кийимлари билан таъминлаб келмоқда. Корхона йилига 9 миллиард сўмлик маҳсулот ишлаб чиқариш қувватига эга.\nБугунги кунда «Агама»да нафақат буюртма асосида махсус иш кийимлари, балки барча талабларга жавоб берадиган, сифатли, замонавий андозалардаги, ҳар томонлама қулай бўлган аёллар ва эркаклар, болалар учун мавсумий кийимлар, қишки куртка, кўрпа-ёстиқлар тайёрланмоқда.\nҲар йили Навоий кончилик ҳамда Зарафшон компьютер технологиялари касб-ҳунар коллежини битирган йигит-қизларнинг кўпчилиги ушбу фабрикада мустақил иш фаолиятини бошламоқда.


Марс сайёрисидан илк бор тупроқ намунаси олинди - EFFECT.UZ\n. 07:30 | 03.09.2021\nМарсда юришга мўлжалланган “Perseverance rover” машинаси сайёра тупроғининг биринчи намунасини олди. Бу ҳақда лойиҳа бош муҳандиси Адам Стелтзнер маълум қилди.\n“Бизда намуна бор! Мен тошдаги туйнукни кўриб, жуда қаттиқ хурсанд бўлдим”, – деб ўзининг Twitter’даги саҳифасида.\nАввалроқ тупроқни йиғиш бўйича биринчи уриниш август ойининг бошларида муваффақиятсиз тугаган. Маълум бўлишича, намуна олиш тизими режалаштирилганидек ишлаган, аммо телеметрия пробиркада тупроқ йўқлигини кўрсатган.\nTeglar:Perseverance rover, Марс\nҒазо секторида яна қон тўкилди\nЕрга марсдан рангли ва овозли видео жўнатилди (видео)\nМарсни ўрганувчи қурилма Марсга муваффақиятли тарзда қўнди


24 ноябрь, 2016, 16:37\nИспания чемпионатига оид маълумотларни эътиборингизга ҳавола этишда давом этамиз. Бу сафар Ла лига тарихида энг кўп "хет-трик"ка эришган 5 футболчи ҳақида тўхталиб ўтамиз.\n3-4. Алфредо ДИ Стефано - 22 та\nДи Стефано 1953-1964 йиллар мобайнида "Реал" учун 216 гол урган бўлса, кейинги икки мавсум "Эспаноль" жамоаси таркибида 11 та голга муаллифлик қилган. Алфредо ҳам Сарра cингари 22 беллашувда "хет-трик" қайд этган ҳолда, бу борада етакчилик қилаётган эди. Бироқ футбол тарихидаги иккита энг буюк футболчи қарама-қаршилиги бошлангач, улар 3-4-ўринларга тушиб кетишди.\n2. Лионель Месси - 26 та\nЛа лига тарихидаги энг сермаҳсул тўпурар "хет-трик"лар бобида иккинчи ўринда бормоқда. Лео 2004 йилдан буён "Барселона" рақибларини чемпионатда 320 марта ранжитди. У 26 та ўйинда 3 та ва ундан ортиқ гол ура олган.\n1. Криштиану Роналду - 32 та\nЛа лиганинг "хет-трикшунос" футболчиси бу Роналдудир. Португалиялик 2009 йилдан бошлаб "Реал" либосида 265 гол урди. У 32 беллашувда "хет-трик"ка эришди. Жумладан икки марта "фелш" қайд этишнинг уддасидан чиқди.


Hikoyalar » Страница 3 » Tengsiz Portal №1\nBosh Sahifa » Hikoyalar » Страница 3\nОНА МУҲАББАТИ ҚАРШИСИДА ТАЪЗИМ ҚИЛИШДИ. (Ҳаётий Воқеа)\nЯпония. Мамлакат аҳолисини даҳшатга солган зилзила. Ушбу даҳшатли зилзиладан сўнг, қутқарувчилар тирик қолганларни қутқариш мақсадида вайрон бўлган уйларни кўздан кечира бошладилар.\nadmin от 7-12-2020, 19:50\nadmin от 29-10-2020, 20:18\nadmin от 29-10-2020, 20:14\nГулсум ая келининг бакирган овозидан уйгониб кетди. Келини атайлаб баланд овозда болаларига бакирарди. Гулсум аяни уйготиш максади. Узи маза килиб ухлаб дам олиб оладиди, кайнонасини ухлашини куролмайди.\nadmin от 28-08-2020, 21:49\n(ёхуд ёмонлиги узига кайтган аёл)\nКадимда бир бир савдогар бор экан. Унинг ақлли, ҳуснда танҳо аёли бир чиройли ўғил туғиб беради. Ўғли 16 ёшга етганда аёл дунёдан ўтади. Савдогар кунлардан бир куни Макка шаҳрига ҳажга кетади ва қайтишида бир араб қизини олиб келади ҳамда унга уйланади. Араб қизи ҳам ниҳоятда сулув экан.\nadmin от 28-08-2020, 21:37\nХаёт кизикда,уйнаб севганни БАХТ билан, Чиндан севганни АРМОН билан сийлар экан. Музаффар уша кечаси тикан устида ётгандай эрталабгача яхши умуман ухламасдан аганиб чикади ва эрталаб анча кеч уйгониб лаж бир холатда укишга боради.. Асал кейинги вактларда дадаси атайлаб уз мошинасини Музаффарга бериб иккалаларини бирга укишга бориб келишлари учун\nadmin от 28-08-2020, 21:35\n(Хаётий турмушдан олиб ёзилган вокеа) Муалиф:Робиябегим Исроилбек кизи. 3-4- кисмлар. Асал Анварни сурбетлик билан атайлаб жанжалашишга бахона кидириб шундай килаётганини тушуниб булганди,шунинг учун бошка гапирмай кетмокчи булиб бурилганди. Анвар кулини ушлаб беихтиёр\nadmin от 27-08-2020, 21:32\nadmin от 27-08-2020, 05:48\nadmin от 27-08-2020, 05:45\nРасулжон онаси топган қизни кўргани чиқди.Қизнинг йўлини кутиб ҳаяжонланди. Ва ниҳоят эрта-индин унга умр йўлдоши бўлиши керак бўлган қиз кўринди. Нигоҳлар тўқнашди. Йигит қизнинг чиройли кулиб турган кўзларига боқди-ю, ичига бир совуқ титроқ югурди.\nadmin от 27-08-2020, 05:41\nБир киши буғдой сотарди, унинг ёнига бир чиройли аёл келди ва "буғдой борми?", деб сўради.\nadmin от 27-08-2020, 05:34\nadmin от 25-08-2020, 04:41\nadmin от 25-08-2020, 04:35\nУлар жуда бахтли оила эди. Ота, она ва уч ёшли ширингина қизалоқдан иборат бу оила жуда бахтли ҳаёт кечирар эди. Лекин тақдир ҳукми бу бахтни уларга кўп кўрди – узоқ давом этган касаллик сабабли она уч ёшли қизи ҳамда севимли ёрини ташлаб бу дунёни тарк этди.\nadmin от 25-08-2020, 04:32\nАбдураҳим чўл йўлидан кетиб борарди. Тўсатдан кўзи йўл четидаги машинага тушди. Унда бир қария аёл ўтирар, атрофга чорасиз алангларди. Йигит машина ёнига келиб, эски уловини тўхтатди. Аёл қўрқиб кетди,\nadmin от 25-08-2020, 04:29\n1980 йиллар. Бир йигит Ленинград Давлат Университетининг Мехмат факультетини битириб аспирантурага топширади. Ўша вақтларда аспирантларга бериладиган стипендия миқдори — 100 рубл эди. Киров номли заводдаги оддий чилангар ёки токарнинг оладиган ойлиги эса аспирантнинг стипендиясидан бир неча баробар ортиқ эди\nadmin от 24-08-2020, 06:23\nДоктор Муҳаммад Ратиб ал Набулси фойдали ёзмаларидан...\nadmin от 24-08-2020, 06:18\nadmin от 20-08-2020, 22:21\nadmin от 20-08-2020, 22:18\nadmin от 20-08-2020, 22:12\nadmin от 20-08-2020, 22:07\nadmin от 1-04-2020, 09:34\nadmin от 1-04-2020, 09:05\nadmin от 30-01-2020, 07:38\nadmin от 30-01-2020, 07:36\nadmin от 21-01-2020, 07:34\nadmin от 21-01-2020, 07:31\n( Менинг дардим ) 6. An-An'am ( Surasini yuklab oling ) Anor Arofat Arpa ( Tushlar tabiri ) 2019 Ayollarimiz uchun Javob bering ona OLOV OLOV 8-QISM UZBEK TILIDA HD Qismat 6-7 Qismlar Tushda akasini ko'rish Tushda aqilsizlik ko'rish Tushda Ayiq ko'rish TUSHIDA KECHIRISH Vesna Vulovich - Serbiyalik sobiq styuardessa АРВОҲ ҚУВГАН Қотил Аёлининг айбига кўз юмган мард эркак БЕҲИ Тушда бехи кўриш Бахиллик хорлик келтиради... Бисмиллаҳир Роҳманир Роҳийм... Ассалому алейкум дўстлар... Соғ саломатмисизлар... Ҳаётда кўп воқеала Бурун битиб қолганида нима қилиш зарур Дўстимнинг ҳалоллиги Жирканч ҳиёнат. (Бўлган воқеа) ИТЛАР БИЛАН ЯШАГАН АЁЛ (Ёхуд келинчак эрининг хоҳишига кўра сил касалини юқтиришга ҳам рози бўлди) КЕНЖА ҚИЗНИНГ НОЛАСИ... Жудаям таъсирли вокеа МЕН ГУВОХ БУЛГАН ВОКЕА.... (вокейлик асосида ёзилди) НИМА ЭКСАНГ ШУНИ ЎРАСАН ОНАСИНИ ЎТГА ТАШЛАГАН ЎҒИЛ Ота-она ўнта болани боқа олар экану Ризқ Аллоҳдан (ИБРАТЛИ ҲИКОЯ) Тарбияси чиройли Укамни сотаман Энг огир Жанозада марҳумнинг қарзини сӯрашди бир кунлик егулиги бор ҳолида тонг оттирса гурухларимизга бугун киритдим бир ойдан бери вакт топа олмадим диёнатли омонликда хотиржам сиз кутмаган воқеалар бўлиб турар экан. Бунга я халигача есини йигиб олмади-да. Ози фермер хожалигида хисобчи вазифасида ишлай ҚАЙНОНА.... Қўлларингиз - ўпиб олардим...


Идлиб шарқида ўнлаб террорчилар йўқ қилинди - Parstoday\nИдлиб шарқида ўнлаб террорчилар йўқ қилинди\nфеврал 12, 2020 17:22 Asia/Tashkent\nСурия ва Россия армиялари қирувчи самолётларининг Идлиб вилояти шарқига берган авиазарбаларида 60 террорчи ҳалок бўлди.\nАл-Олам телеканалининг хабар қилишича, бугун Сурия армияси ҳарбий манбаларидан бири, террорчилар Идлибнинг Маатулнуъмон ғарбидаги Сурия армияси позицияларига ҳужум қилишни мақсад қилганида Сурия ва Россия армиялари қирувчи самолётлари қўшма амалиётларида уларни Дейрсунбул шаҳарчаси атрофида нишонга олишди, деб эълон эди.\nШу ҳолда Сурия ва Россия армиялари тарқатган қўшма баёниясида, Идлибдаги кескинликларни камайтириш минтақаси Туркия томонидан ҳимоя этилаётган террорчиларнинг ҳатти- ҳаракатлари туфайли инсоний фожеага дучор этган деб қўшимча қилди.\nМазкур баёнияда келтирилишича, Идлибдаги террорчилар ҳужумида 150 нафар тинч аҳоли қурбон бўлган деб келтирилган.\nТуркия ҳимояти остидаги Идлиб вилоятидаги террорчилар томонидан оташкесимни бузилиши ортидан Сурия армияси ўтган бир неча кун чида Идлиб минтақасини террорчилардан тозалаш учун кенг қамровли амалиётларни бошлаган.\nСурия армияси: Туркия тажовузларига қаттиқ жавоб қайтарамиз


Юнон-рум курашчиларимиз Осиё чемпионатида 4 та медалга эга чиқишди / Olamsport.com\n04 июл 21:06\nЮнон-рум курашчиларимиз Осиё чемпионатида 4 та медалга эга чиқишди\nТеглар : ЎзбекистонҚозоғистонСпорт курашлари\nБугун Қозоғистоннинг Нур-Султан шаҳрида спорт курашлари (юнон-рум, эркин ва аёллар кураши) бўйича кадетлар ўртасидаги Осиё чемпионати старт олди.\nУшбу қитъа чемпионатида Ўзбекистон терма жамоасининг истеъдодли курашчилари барча йўналиш ҳамда вазн тоифаларида иштирок этяпти. Бугун Осиё чемпионатида юнон-рум кураши вакиллари медаллар учун гиламга чиқишди.\nБугунги баҳсларда 4 нафар юнон-рум курашчимиз шохсупага кўтарилди. -60 кг вазн тоифасидаги ҳамюртимиз Амирбек Султонов барча рақибларини мағлубиятга учратиб, Осиё чемпионига айланди. У ҳал қилувчи финал беллашувида эронлик рақибини мағлуб этишнинг уддасидан чиқди.\n-55 кг вазнда ўз имкониятини синовдан ўтказган Аброр Атабоев финалга қадар мағлубиятсиз етиб бориб, кумуш медални қўлга киритди. -48 кг вазнда Қувончбек Тошназаров, -92 кг вазн тоифасида Жаҳонгир Ҳошимов бронза медалига сазовор бўлди.\nСпорт курашлари. Вакилларимиз Москвадаги халқаро турнирда иштирок этишади 0


Мадина шаҳрида ўтказилган Қуръон мусобақаси натижалари эълон қилинди\nСаудия Арабистонининг Мадина шаҳридаги Масжидун Набавийда Қуръон ҳифзи, тиловати ва тафсири йўналишларида халқаро мусобақа бўлиб ўтди. Ушбу халқаро Қуръон мусобақасида Ўзбекистон вакиллари ҳам иштирок этди.\nПайғамбаримиз соллаллоҳу алайҳи ва саллам масжидларида, ҳижрий сана бўйича муҳаррам ойининг 26 санасидан сафар ойининг 1 кунига қадар ўтказилган Қуръон мусобақаси натижалари Islom.uz сайтида эълон қилинди.\nҚуйида мусобақа натижалари билан танишинг.\nДругие материалы в этой категории: « Қуръон мусобақаси иштирокчиларининг Маккадаги учрашувларидан фотолавҳалар\tЙўлдошбек қори беллашувда иккинчи ўринни олди »


ЎзАни ривожлантириш учун бюджетдан 5400000000 сўм ажратиш таклиф қилинмоқда\nЎзА ахборот порталини яратиш ва унинг моддий-техника базасини мустаҳкамлаш учун техника воситаларини харид қилишга шу йил апрель ойида бюджетдан 5 миллиард 400 миллион сўм маблағ ажратиш сўралмоқда. Мазкур таклиф Ўзбекистон Миллий ахборот агентлиги томонидан киритилган ва regulation.gov.uz сайтига қўйилган Вазирлар Маҳкамасининг фармойиши лойиҳасида акс этган.\nМаблағни республика бюджетини 2020 йил 1-чорак якуни бўйича даромадлар режасини орттириб бажарилган қисми ҳисобидан ажратиш таклиф қилинган.\nҲужжатга мувофиқ, техника воситаларини сотиб олиш учун қонун ҳужжатларида белгиланган тартибда тендер савдоларини ўтказиш кўзда тутилган.\nЛойиҳа юзасидан ҳозиргача 3 киши танқидий таклиф билдирган.\nПрезидент Шавкат Мирзиёев ўтган йил 2 декабрида “Ўзбекистон Миллий ахборот агентлиги фаолиятини янада такомиллаштириш чора-тадбирлари тўғрисида”ги қарорини имзолаганди. Қарорда 2020 йил 1 майигача фойдаланувчилар учун қулай, аудио ва видео ахборотларни тарқатиш, тарқатилаётган ахборотларни тижорат йўли билан юклаб олиш имкониятлари мавжуд бўлган ЎзАнинг ахборот порталини ишга тушириш вазифаси қўйилган.


Эроннинг консервативлар ҳукумрон Парламенти иш бошлади.\nАзизулло Арол 27 майда Эроннинг консерваторлар ҳукмрон янги Парламенти Мажлис расман иш бошлади. Консерватор депутатлар феврал ойида бўлиб ўтган сайловларда кўпчилик овозни қозонишга муваффақ бўлган эди. Бироқ¸ ҳам мамлакат ўзи¸ ҳам хорижда бу сайлов танқид қилинган эди.\n27 майда Эроннинг консерваторлар ҳукмрон янги Парламенти Мажлис расман иш бошлади. Консерватор депутатлар феврал ойида бўлиб ўтган сайловларда кўпчилик овозни қозонишга муваффақ бўлган эди. Бироқ¸ ҳам мамлакат ўзи¸ ҳам хорижда бу сайлов танқид қилинган эди.\nЭронда 1979 йилда амалга ошган исломий инқилобдан буëн 27 май куни Теҳронда еттинчи Парламентнинг қасамëд маросими бўлиб ўтди.\nЯнги парламент аъзоларининг кўпчилиги мутаассиблар бўлса ҳам¸ уларнинг аксарияти прагматик сиëсатчилардир.\nЯнги Парламентда ислоҳотчилар фақатгина 50 ўринга эгалик қилмоқдалар¸ консерваторлар эса190 ўринга эга.\nПарламентга "Ободгарон" партияси бошлиғи Ғулом Али Ҳаддод Одил раислик қилиши кутилмоқда. Файласуф олим¸ профессор Ҳаддод Одил Эрон Олий раҳбари Оятулло Али Хоманаийга қариндош. Унинг айтишича¸ янги парламент асосий эътиборини Эрон халқининг кундалик муаммоларига қаратади. "Халқ¸ айниқса¸Теҳронда қимматчилик¸ ишсизлик¸ гиëвандлик муаммоларидан азият чекмоқда"¸ деди Ҳаддод Одил яқинда қилган чиқишларидан бирида.\nРасмий маълуматларга кўра¸ ҳозир Эронда ишсизлик даражаси 20 фоизни ташкил этади.\nСайловлар арафасида ислоҳотчилар янги парламентда кучли оппозиция ролини ўйнашларини таъкидлаган эди. Бироқ¸ улар қандай мақомга эга бўлиши қай кўринишдаги коалиция ташкил этишиларига боғлиқ бўлади.\nОлдинги парламент¸ яъни кўпчилик аъзолари истоҳотчилардан иборат бўлган Мажлис Эронда инсон ҳуқуқларини яхшилашга қаратилган бир қатор қонунларни тақдим қилган эди. Бироқ уларнинг аксар қисми Васийлар Кенгаши томонидан рад этилган. Маҳалли кузатувчилар фикрича¸ янги Парламент билан Васийлар Кенгаши ўртасидаги муносабатлар анча яхши бўлади.


Саратонга чалинмаслик ва қарздор бўлмаслик учун 20 та қоида\nСаратонга чалинмаслик ва қарздор бўлмаслик учун...\n28.12.2017 10:00 0 476\nФото: Служба медицинской профилактики Московской области\nЎттиз ёш — одам куч-қувватга тўлган давр. Бу вақтда организм умрнинг кейинги босқичи учун куч тўплайди. Шу сабабли эллик ёшингизда ҳам ўзингизни ёш ва соғлом ҳис қилишни истасангиз, қуйидагиларга риоя этишингиз керак бўлади.\n1. Оилавий муносабатларни янада яхшилаш\nАксарият инсонлар кексаликда оиласига вақт, меҳр ажратмаганидан афсусланадилар.\n2. Кунингизни очиқ ҳаво бағрида кўпроқ ўтказинг\nТоза ҳаво тинчлантирувчи ва тетиклаштирувчи хусусиятга эга. Табиатдан баҳра олишга уялманг. Ҳар қандай вазиятда ҳам табиатнинг фусункор гўзаллигини, шифобахш кучини ҳис қилинг.\n3. Танани ҳаракатлантириб туриш\nМунтазам спорт билан шуғулланиш соғломлик ва узоқ умр кўриш гарови ҳисобланади. Шу сабабли кўпроқ ҳаракатланишга, ўзингиз учун қайғуришга одатланинг.\n4. Ёқтирмаган таомлардан ёки гени ўзгартирилган маҳсулотлардан тийилинг\nБарча қайта ишлов берилган озиқ-овқатларни она табиат инъом этган табиий маҳсулотларга алмаштиринг. Табиийлик умрингизни узайтиради.\n5. Чекишни бас қилинг\nЧекиш инсон умрини қисқартиришини билса-да, минглаб инсонлар ундан воз кечолмайди. Таъкидлаш жоиз, чекишдан воз кечиш соғлом ва узоқ умр кўришнинг асосий сабабларидан ҳисобланади.\n6. Пулингизни тежанг\nАйтганча, сизнинг пул жамғармангиз бўлса керак. Уни совургандан кўра, кейинроққа олиб қўйганингиз маъқул.\nАгарда доим ўтган ёки келажакда бўладиган ҳолатлар билан бошингизни банд қилсангиз, бугунингизни бой берасиз. Бунинг ўрнига бугунги кундан баҳра олишни ўрганинг.\n8. Мақсад қўйинг\nМақсадингиз сари ҳаракат қилинг, улардан воз кечманг. Муваффақиятга эришишнинг энг мақбул йўли мақсадга интилишдир.\nСаккиз соатдан кам ухламанг.\n10. Тишларингиз ҳақида қайғуринг\nТиш оғриғининг асосий сабаблари тиш гигиенасининг ёмонлигидан. Шу сабабли тишларингиз учун вақт ажратинг. Уларни яхши ҳолатда сақлашга ҳаракат қилинг.\n11. Моддий бойлик ўрнига ширин хотиралар\nМоддий бойликлар учун қайғургандан кўра, ширин хотираларни ёдга олиб яшаш инсонларга ўзгача шавқ бағишлаши фан томонидан исботланган.\n12. Яхшилик қилишга шошилинг\nИнсонларга яхшилик улашиб яшаш, яқинларнинг хурсандчилигини кўриш сизга қувват бағишлайди.\n13. Сизни қўрқитаётган нарсаларни енгинг\nСизни қўрқитаётган ҳолатлардан қочманг! Қўрқувни енгиш учун айнан ўша ишни қилинг. Шунда қўрқув сизни бошқармайди.\nКитоб ўқиш дунёқарашингизни кенгайтиради, билимингизни оширади. Вақтлар келадики, телевизор орқали кўрган телешоуни эмас, балки фикрингизни янада тўлиштирган, ақлингизни чархлаган, янги ғояларга ундаган китобни эслайсиз.\n15. Саёҳат қилинг\nДунё кезинг. Диққатга сазовор жойларни ўрганинг. Янги танишлар орттиринг ва онгингизни янги ғоялар билан тўлдиринг.\n16. Ўзингизни тушунинг ва яхши кўринг\nЎзингиз учун вақт ажратинг. Яхши кўрган ишларингизни бажаринг. Бу сизни бахтли қилади.\n17. Кундалик тутинг\nКундаликка тажрибаларингизни, хотираларингизни ёзиб боринг. Кейинчалик уларни ўқиганингизда юзингизга ширин табассум югуриши аниқ.\n18. Дўстларингиз учун вақт ажратинг\nКерак бўлса, улар учун ўзингизни қурбон қилишга ҳам тайёр туринг. Унутманг, ҳозир сиз қураётган дўстлик кўприги умр бўйи сизга хизмат қилади.\n19. Эски-тускилардан воз кечинг\nЭски нарсаларингизни сотишга ёки бериб юборишга одатланинг. Тозаликни биринчи ўринга қўйинг. Бу сизнинг енгил нафас олишингиз ва ўзингизни эркин ҳис қилишингиз учун ёрдам беради.\n20. Ўз боғингизни яратинг\nЎсимликлар ёки мевали дарахтлар ўтқазинг. Эллик ёшга етганда уларнинг мевасидан баҳраманд бўлинг.\nсоғлиқни сақлаш саратон қарз


Йўл созланди — Ishonch Gazetasi\nГазетанинг шу йил 4 май сонида чоп этилган «Бунақанги ёмғирдан сўнг…» сарлавҳали мақолага Автомобиль йўллари давлат қўмитаси Самарқанд вилояти Автомобиль йўллари ҳудудий бош бошқармаси қуйидагича муносабат билдирди:\nЖорий йилнинг март-апрель ойларида рўй берган кучли ёғингарчиликлар туфайли Қўшработ тумани ҳудудидан ўтувчи автомобиль йўлининг 41-км.даги очиқ бетон ариқ устига қўйилган тиргак қозиқларни кучли сел оқими ювиб кетган эди. Айни пайтда мазкур автомобиль йўлининг табиий офатдан зарар кўрган қисми созланиб, транспорт воситалари ҳамда пиёдаларнинг хавфсиз ҳаракатланиши тўлиқ таъминланди.\nБундан ташқари, халқ депутатлари Самарқанд вилояти кенгашининг жорий йил 18 январдаги навбатдан ташқари сессия йиғилиши 1224-ҳҳ-сонли баённомасида ушбу автомобиль йўлининг 45 км. узунликдаги қисмини босқичма-босқич таъмирлаш белгиланган. Ҳозирги кунда йўлнинг лойиҳа-смета ҳужжатлари ишлаб чиқилмоқда. Лойиҳа-смета ҳужжатлари тайёр бўлганидан сўнг қурилиш-таъмирлаш ишлари босқичма-босқич равишда бажарилади.


АҚШ Ўзбекистонни "террорчи давлат" дейишга давом этмоқда. Биринчи очиқ эътироз VODIYMEDIAдан!\n22 ßíâàðü 2017 21:03 4589\nКуни кеча рус матбуотида АҚШ сенатига киритилган янги қонун лойиҳаси ҳақида хабар тарқалди. Ушбу қонун агар амалда жорий этиладиган бўлса, Россия, Тожикистон, Қирғизистон, Қозоғистон, 30 дан зиёд араб ва Африка давлатлари билан биргаликда Ўзбекистон ҳам АҚШ учун “ўта хавфли мамлакатлар” рўйхатига киритилиб, бу мамлакатлардан келаётган фуқароларга АҚШ визасини энг камида 30 кунлик кенг қамровли текширувлардан сўнг бериш йўлга қўйилади. Қонун лойиҳаси Кентукки штатидан сенатор Ренд Пол тарафидан таклиф этилган.\nЎзи, балиқ бошдан сасийди дейишгани рост! Бугунги янги АҚШ президенти, Республикачилар партияси вакили Дональд Трампнинг президентликка сайлов доирасида Портленд шаҳрида бўлиб ўтган митингда сўзлаган нутқи ўзи инсонни таажжубга туширганди. Бошқа давлатлардан мусулмонларнинг Қўшма Штатларга киришини тақиқлаш ғоясини илгари сурган Трамп Сомали, Марокаш, Сурия, Афғонистон, Филиппин, Ироқ, Покистон ва Яман билан бирга Ўзбекистон фуқароларининг ҳам АҚШга киришини таъқиқлаш кераклигини айтганди. Ортидан у шундай бетаъсирликка ҳам боргандики, ҳатто йиғилганлардан “бу Ўзбекистон ўзи қаерда жойлашган?” (!) деб сўрашга ҳам юзи борганди. Мана сизга Америка, мана сизга бу “демократия кафолати” бўлган, “инсон ҳуқуқлари олий даражада таъминланган” мамлакатнинг президенти бўлишга чоғланган шахснинг савияси ва дунёқараши! Ўзбекистоннинг қаерда эканини билмасдан туриб, юртимизни “террор ўчоғи”га айлантириб юборганди. Наҳотки, сайловда овоз олиш учун оғзига келганни вайсаш билан бошқа бир мамлакатнинг номини ёмонотлиққа чиқараётганини тушунмаган бўлса дейсиз ўшанда бу Трамп?!\nЎзбекистондагидек тинчлик ва осойишталик таъминланган давлатлар дунёда бармоқ билан санарли эканини бугун ҳар ким яхши билади. Жаҳонда халқаро терроризмга қарши жиддий курашни илк бошлаган ҳам Ўзбекистондир. Раҳматли Юртбошимиз халқаро минбарларда бу борада бонг урган маҳалда кетини қимирлатмаган баъзи мамлакатлар ҳақиқий хавф эшикка келганда, биринчи Президентимиз илгари сурган фикрларни кечикиб бўлсада, кун тартибига қўйдилар. Ўзбекистонда тинчликка раҳна солишга уринган террористик ва экстремистик руҳдаги ташкилотларни айнан АҚШ томонидан, турли воситалар орқали қўллаб-қувватланиб, уларга сиёсий ва диний ҳуқуқи чекланганлар мақомлари берилиб келгани ҳаммага равшан. Бугун энди, Ўзбекистон айбдор бўлдими сиз етилтирган жинлар чироқдан чиқиб кетган бўлса?? Террорчининг Ватани, миллати, дини бўлмайди. Агар бўлганида эди, Ҳақ таоло томонидан берилган олий неъмат – инсон ҳаётига зомин бўлишдек шайтонийлик гирдобига тушмасди. Шунинг учун террорчиликда айбланаётган қайсидир бир шахс туғилган мамлакатга тап тортмасдан терроризм ўлкаси номини бериш на сиёсатга, на дипломатияга, на инсонийликка, на ақлга, на фаросатга тўғри келади.\nЭнди, мана ўша “шамол”нинг давоми ҳам эсишга бошламоқда. “Хавфсизлик акти” деб номланаётган бу қонун лойиҳаси билан АҚШ ўзи истаган ёки истамаган ҳолда (менимча, истаган ҳолда) бошқа суверен давлатларнинг номини халқаро майдонда ёмонотлиқ қилмоқда.\nБу масалага жиддий муносабат билдириш даври келди. Сабаби хориждаги инсонлар айнан шундай масалаларга таяниб Ўзбекистонимиз ҳақида фикр юритишади.\n2013 йили теннис бўйича Дэвис Кубоги мусобақаси доирасидаги Ўзбекистон-Австралия учрашувида қатнашиш учун келган меҳмонлар жамоаси делегациясига машҳур теннисчи Патрик Рафтер бошчилик қилганди. Биласизми, Рафтернинг маҳаллий таржимондан биринчи сўрагани нима бўлганди: “Уруш кетаётган ҳудуд Намангандан неча километр узоқликда?(!) Бу ерга ҳам снарядлар келиб тушадими?(!)...” Мезбонларнинг таажжубини кўриб, теннисчи интернетдан олган маълумотларига асосланиб, буни сўраганини изоҳлаганди. Наманганда ўтказилган бир неча кун эса, австралияликларга юртимизда ҳукм сураётган тинчлик ва осойишталик, бунёдкорлик ва янгиланишлар ҳақида етарлича танишишларига имкон берганди...\nVODIYMEDIAнинг АҚШга расмий нота беришга ҳаққи йўқ. Лекин оммавий ахборот воситаси сифатида, қолаверса ўз юртини севган фуқаролар меҳнат қилаётган таҳририят сифатида Ўзбекистон номини қораланишига қаттиқ эътироз билдирамиз ва бу борада АҚШ ҳукуматидан объектив муносабат кутиб қоламиз. Бундай сиёсий ўйинларнинг тагида нима борлигини ҳамма яхши тушуниб турибди. Бизга бу билан қандай “ўзаро тенг ҳуқуқли шартлар” таклиф этилиши жуда аниқ, лекин Ўзбекистон ўз номини ўртага ташлаб, ҳеч ким билан савдолашмайди!\nНа Русском 04.07.2020 6460


Раис очиқлади: нечта судьялик лавозими бўш?\n29.03.2019 00:02 0 1053\nЎзбекистон Республикаси Олий судида бўлиб ўтган «Судлар фаолиятида очиқлик ва ошкоралик принципини таъминлашда ОАВнинг ўрни ва роли» мавзуидаги тадбирда оммага кўпам айтилмайдиган яна бир маълумот очиқланди.\nЎзбекистон Республикаси Олий суди раиси К.Камилов алоҳида қайд этдики, республика бўйича 1380 та судьялик лавозимининг қарийиб 20 фоизи вакант бўлиб турибди. Яъники, суд корпуси тўла таркибда фаолият юритиши учун яна 256 нафар судья керак. Шунча лавозим вакант тургани эса фаолият кўрсатаётган судьяларнинг иш ҳажми ошиб кетишига сабаб бўлмоқда. Иш ҳажмининг ҳаддан зиёд кўплиги ўз-ўзидан суд ҳужжатлари сифатига таъсир кўрсатмай қолмайди. Бахтга қарши, судьялик лавозимига номзодларнинг ҳаммасиниям мавжуд талабга жавоб беради, деб бўлмайди. Ўзбекистон Республикаси Олий судининг ўзида олтмиш етти нафар судья фаолият кўрсатиши керак (раис ва унинг ўринбосарларини қўшиб ҳисоблаганда). Бу даргоҳда ҳам вакант лавозимлар йўқ эмас. Устига устак, саккиз нафар судьянинг ваколат муддати якунланмоқда. Яқинда бўлиб ўтадиган Олий Мажлис Сенати йиғилишига Олий суд таркибига қатор номзодлар таклиф қилинади. Бу номзодларнинг сенаторлар томонидан тасдиқланиши эса интизорлик билан кутилмоқда.\nАйни пайтда Ўзбекистон Республикаси Олий суди раиснинг икки нафар ўринбосари лавозими ҳам вакант ҳисобланади. Жиноят ишлари бўйича ўринбосарлик анчадан буён бўш бўлса, маъмурий ишлар бўйича Олий суд раисининг ўринбосари вазифасида ишлаб келган Б.Деҳқонов яқинда ҳисбга олинганди.\nОлий суд судя вакант


Пора орқалаган «Шум бола» – Аксилкоррупция агентлиги биноси деворига ҳажвий расм чизиб кетилди\n11:25 / 26.04.2022\nТошкентда коррупцияга аталган стрит-арт пайдо бўлди. Коррупцияга қарши курашиш агентлиги раҳбари Акмал Бурҳонов ўзи раҳбарлигидаги ташкилот деворига чизиб кетилган ушбу граффитига муносабат билдирди.\nДеворларга монополия, бензин нархига доир ҳажвий-танқидий суратлар чизиб кетиши билан танилган, асосан тунда ижод қиладиган Inkuzart тахаллусли кўча рассоми, бугун, 26 апрел куни Коррупцияга қарши курашиш агентлиги биносининг деворига чизган янги расмини эълон қилди.\nТунда чизилган суратда «Corruption» (инглиз тилида «коррупция», «порахўрлик» маъноларида) сўзи ёзилган қоп кўтариб олган Шум бола образи тасвирланган.\nАгентлик директори Акмал Бурҳонов ўзининг Telegram-каналида ушбу суратга муносабатини эълон қилди.\n«Бу юкдан қанча тез қутулсак, олдимизга қўйилган мақсадларга шунча тез эришамиз. Бунинг учун нафақат Коррупцияга қарши курашиш агентлиги, балки аҳолининг барча қатламлари фаол иштирок этишлари, кўмаклашишлари керак.\nАгентлик мазкур граффити муаллифи @inkuzart'нинг ижодий ғоясини ва шу каби коррупцияга нисбатан муросасизликка қаратилган креатив ёндашувларни доимо қўллаб-қувватлайди», – деб ёзган Акмал Бурҳонов.\nМазкур сурат жамоатчилик орасида муҳокамаларга ҳам сабаб бўлди.\nХусусан, иқтисодчи ва блогер Отабек Бакиров Ўзбекистонда коррупцияга қарши қўйилаётган ҳайкаллар совет давридаги Ленин ҳайкалларидан ҳам кўпроқ бўлиши мумкинлигини айтган.\n«Inkuzart’га раҳмат, албатта. Балки бу девор коррупция билан курашда ҳар куни ютқазаётган ва камбағаллашаётган ўзбекистонликлар учун йиғи девори бўлиб қолар.\nЛекин ҳар куни, масалан, ғорат қилинган Миллий боғ ўрнида қўққайиб турган Magic City’га кўзим тушганда, Технопарк счётчиги кўрсаткичларини текширганда, қурилгунча уч баробар нархи шишган кўприк устидан ўтаётганда, бузиб юборилган трамвай йўли ўрнидаги ерусти метросига чиққанда, Навоий кўчасида пробкада турганда, евро ремонт қилинган Моҳи Хоссани кўрганда – мисолларни чексиз санаш мумкин, ўзимга ўзим айтаман: Ўзбекистонда коррупцияга ҳайкаллар қуриб бўлинган ва қурилмоқда. Балки улар совет давридаги Ленин ҳайкалларидан ҳам кўпроқдир», – дейди блогер.\nБунга қадар муаллифнинг бир қанча кўча суратлари ўчириб ташланган эди. Хусусан, 2021 йил сентябрида автосаноат монополияси ва узун навбатларга бағишланган стрит-арт ўчириб юборилган.\n2021 йил ноябрда ойида бензин нархи ошиши танқид қилинган кўча сурати йўқ қилинганди.\n2022 йил февраль ойида эса Тошкент шаҳар Чилонзор тумани ҳокимининг буйруғи билан Эйнштейн портрети ва унинг формулалари акс этган девор бўяб ташланганди.


Мана, янгиланиш фасли келиши билан она-табиатнинг ўзи заминга сайқал беряпти. Ён-атрофни яшилликка буркамоқда, дарахтлар шохларига гулу чечаклар тақаётир. Лекин баҳор нафасига ҳамоҳанглик зарур. Табиатнинг ишига ҳам кўмак керак. Наврўзнинг қадимий фалсафаси — шу! Қолаверса, бу умумхалқ байрами олдидан ўтказиладиган анъанавий хайрия ҳашарларининг асл моҳиятини ҳам яққол ифода этади.\nҚадриятда қадримиз бўлсин, дейди ота-боболаримиз. Мана, ўша қадриятларимиз қадр топадиган дамларга саноқли кунлар қолди. Ўзбекистон Республикаси Вазирлар Маҳкамасининг фармойишига асосан, жорий йил 14-15 март кунлари мамлакатимиз бўйлаб «Обод юрт» умумхалқ ободонлаштириш ва кўкаламзорлаштириш хайрия ҳашари ўтказиладиган бўлди.\nЭътибор берган бўлсангиз, бу йилги ҳашарга алоҳида ном берилибди — «Обод юрт». Демак, кимки Ватан ободлигига муносиб ҳисса қўшишни истаса, марҳамат, умумхалқ ишига дохил бўлсин!\n🕔11:24, 27.05.2020 ✔344\n🕔11:23, 27.05.2020 ✔345\n🕔12:12, 22.05.2020 ✔343\n✔ 343 🕔 12:12, 22.05.2020\n✔ 208 🕔 11:37, 22.05.2020\n✔ 94 🕔 11:36, 22.05.2020


ШҲТ аксилтеррор структураси ва Ҳиндистон ТИВ ҳамкорликни йўлга қўяди\n12:15 / 18.09.2015\n2015 йилнинг 16 сентябрида Ҳиндистоннинг Ўзбекистондаги элчихонасида Шанхай ҳамкорлик ташкилотининг минтақавий аксилтеррор структураси ижроия қўмитаси директорининг ўринбосари В. Буров Ҳиндистон элчиси Капил Шарма билан учрашув ўтказди. Суҳбатда ижроия қўмитаси референти Ф. Кабутов ҳам иштирок этди.\nСуҳбат давомида томонлар минтақавий хавфсизликнинг энг муҳим ва долзарб масалалари юзасидан фикр алмашишди. Хусусан, минтақа барқарорлигига Толибон ҳаракати ҳамда ИШИД таҳдид солаётганини таъкидлаб ўтишди.\nВ. Буров дипломатни октябрь ойида Тошкентда террорчилик ва экстремизмга қарши кураш бўйича учинчи халқаро конференция ўтказилиши, унда ШҲТга аъзо ҳамда кузатувчи давлатлар тегишли органлари вакиллари иштирок этишидан бохабар қилди.\nШу муносабат билан у Ҳиндистоннинг тегишли органлари делегациясини конференция ишида иштирок этишга чақирди. Ушбу таклиф Ҳиндистон вакили томонидан мамнуният билан қабул қилинди.\nШунингдек, икки томонлама ҳамкорлик бўйича тайёрланаётган келишув лойиҳаси кўриб чиқилди.


Мирзиёев бюджет автомобилларига сармоя киритишнинг аҳамияти ҳақида гапирди\n13 Yanvar 22:59 / Published in Иқтисодиёт\nМирзиёев инвестицияларнинг устувор йуналишлари ҳақида гапирди\nЎзбекистон Президенти 13 январ куни машинасозлик саноатини ўзгартириш ва ривожлантиришга бағишланган йиғилишда бюджетли автомобилларни ишлаб чиқаришга сармояларни йуналтириш зарурлиги тўғрисида гапирди.\n“Ушбу соҳа миллий иқтисодиётнинг етакчи соҳаларидан бири бўлиб, саноат ишлаб чиқаришининг 11 фоизини ташкил этади. Бироқ, халқаро экспертларнинг фикрига кўра, ушбу соҳада ишлаб чиқаришни бир неча бор ошириш имконияти мавжуд. Бугунги кунда бир қатор компаниялар Ўзбекистоннинг машинасозлик саноатига сармоя киритишга, ишлаб чиқаришни ташкил этишга қизиқиш билдирмоқдалар”, — деди давлат раҳбари матбуот хизмати.\nШу муносабат билан давлатимиз раҳбари маҳаллийлаштириш даражасига қараб ишлаб чиқарувчиларга тенг шароитларни жорий этишни топширди. Шу билан бирга автомобилларни саноат йиғиш, йилига 50-60 минг бюджетли автомобиллар ва электр транспорт воситаларини ишлаб чиқаришга сармояларни йуналтириш зарурлиги таъкидланди.\nБу йил Хоразм вилоятида кузов қисмларини ишлаб чиқарадиган корхона фойдаланишга топширилади, Андижонда маҳаллийлаштириш бўйича яна 4 та лойиҳа, Навоий вилоятида 2 та лойиҳа амалга оширилади. Кооперация платформаси доирасида 122 та хусусий корхоналар 80 турдаги эҳтиёт қисмларни ишлаб чиқаришни ўзлаштирадилар.\n“Мамлакатда барча давлат корхоналарини ислоҳ қилиш дастури амалга оширилмоқда. Йиғилишда ушбу масалага алоҳида тўхталиб ўтилди ва чет эллик мутахассислар иштирокида «Ўзавтосаноат» акциядорлик компанияси фаолиятини ўзгартириш учун офис яратиш тўғрисида буйруқ берилди. Ушбу жараён Иқтисодий ривожланиш ва қашшоқликни камайтириш вазирлиги томонидан мувофиқлаштирилади. Соҳанинг 40 та корхонасини ўзгартириш 1 июлга қадар бошланади. Соҳада рақобат муҳитини ривожлантириш учун эҳтиёт қисмлар ва бутловчи қисмлар ишлаб чиқарадиган 23 корхонани хусусийлаштиришга тайёргарлик кўриш зарурлиги кўрсатилган. «Ўзавтосаноат» акциядорлик жамиятининг асосий фаолиятига алоқаси бўлмаган 14 та ташкилотдаги акцияларини ким ошди савдосига қўйиш вазифаси қўйилди», — дейилади матбуот хизмати хабарида.\nМажлисда қишлоқ хўжалиги техникасини ислоҳ қилиш масаласи ҳам муҳокама қилинди. Иқтисодий самарадорликни ошириш, соҳадаги ресурслардан оқилона фойдаланиш бўйича вазифалар белгилаб олинди. Масъул шахсларга корхоналарнинг бўш майдонларини оптималлаштириш, ускуналар нархини 30% гача пасайтириш бўйича кўрсатмалар берилди.\nБундан ташқари, арзон ускуналар ишлаб чиқаришни йулга қўйиш, уни маҳаллийлаштиришни жорий йил охирига қадар 30% га, келаси йил эса 45% дан кам бўлмаган даражага етказиш вазифаси қўйилди.\nМасъул шахслар йиғилишда белгиланган вазифалар тўғрисида маълумот беришди.\nTagged under: АВТОМОБИЛ, АВТОСАНОАТ, БЮДЖЕТ, МОЛЯЛАШТИРИШ, ПРЕЗИДЕНТ\nТадбиркорларнинг ярмидан кўпи бизнесни ривожлантириш истиқболларига ишонишмоқда


Соҳибқиронга бағишланган – Сурхон тонги\nБош саҳифа / Жамият / Соҳибқиронга бағишланган\nЯнвар 8, 2019\tЖамият Изоҳ қолдириш 702 Кўрилди\nТермиз шаҳридаги полковник А. Каримов раҳбарлик қилаётган “Н”ҳарбий қисм ва Ёзувчилар уюшмаси вилоят бўлими билан ҳамкорликда “Амир Темур буюк саркарда ва давлат арбоби” мавзусида “Ёшлар маркази”да бўлиб ўтган кечада Ёзувчилар уюшмаси вилоят бўлими раҳбари М. Олломуродов А. Темур ҳаёти ва фаолияти ҳақида тўхталиб ўтди.\nВилоят мусиқали драма театри актёрлари томонидан Амир Темур монологи ижро этилди.\nУчрашув иштирокчиларда катта таассурот қолдирди.\nОлдинги Ҳарбийлар ҳузурида\nКейинги Муҳаббатли умрингиз бўлсин


Ошдан барака кетди\n10 апрел 2021, Тошкент вақти: 23:35\nЎзбек пайшанбаликсиз қоладиган кўринади. Ошни назарда тутаяпман¸ паловхонтўрани. Ҳар қалай¸ Ўзбекистон бозорларидаги гуруч нархига қараб¸ шундай фикрга келдим.\nБошқа халқларда қандай экан, билмадигу, лекин ўзбекнинг таомномасида икки кун: пайшанба ва якшанба ош билан банд. Шу кунлари ўзбек уй бекаси: “Кечқурунга нима пиширсам экан”, деб бош қотирмайди - ОШ пиширади.\nЛекин куни кеча Фарғона вилоят Тошлоқ туманида истиқомат қилувчи тингловчимизнинг айтганларини эшитар эканман, ўзбекнинг ош ейиши ҳам қийинлашиб қолганини ўйладим. “Бу кетишда ўзбек пайшанбаликсиз қолиб кетади-ёв”, деган фикрга бордим.\n- Оддий, хўраки гуруч 2500 сўм тепасида. 3000 сўмга ўртача гуруч оласиз, - деди тошлоқлик суҳбатдошимиз.\nДемак, оддий гуруч 2 долларнинг устида. Унутмай туринг.\n“Хитойдан келтириладиган гуручнинг ўзи килоси 2500 сўм. Ўзимизда етиштириладиган дурустроқ гуруч оламан десангиз - 3000-3500 сўм, 5000 сўмгача бор. Ўзганнинг девзиралари 5500 сўм ҳозир”.\nБир кило девзира гуручни Фарғонада 4 доллардан кўпроқ пулга сотиб олиш мумкин экан.\nДемак, Фарғонада бир кило гуруч навига қараб\n2 доллару 20 центдан қарийб 4,5 долларгача.\nБу нархни эшитиб, водийга туташ икки қўшни республикадаги гуруч нархига қизиқдик.\nҚирғизистоннинг Ўшидан эшитинг:\n"Магазин гуручлари бизда йўқ бўлиб кетган. Қўлда сотиладиган оқ гуручлар, ҳалиги Хитойдан келтириладиган гуручлар ва ўзимизни Аравон гуручлар 60 сўм".\n60 қирғиз сўми бир ярим доллар бўлади. Бу оддий гуручнинг нархи.\n"Девзира гуручнинг нархи 75 сўмдан 100 сўмгача".\nДемак, девзиранинг сифатсизроғи 1 доллар 90 цент, сифатлироғи 2 ярим долларга бормайди. Бу Ўшдаги нарх.\n"Ўзганда 70-75 сўм. Биздаги 95 сўмлик гуручлани Ўзганда 75 сўмга оласиз".\nЎзган - девзира гуручнинг ватани. Демак, бу ерда бир кило энг сифатли девзира 1 доллару 90 цент.\nХўжандда неча пул гуруч?\nҲамкоримиз Садриддин билиб берди нархларни:\n"Хўжандда, умуман, Сўғд вилоятида бир хил гуруч истеъмол қилишади. Гуручнинг номи “кенжа гуруч”. Бозордаги нархи 6.5 сомонидан 7.5 сомонигача. Бу тахминан 2 доллар атрофида. Бозорда девзира гуручлар ҳам бор. Улар нархи 8-10 сомони атрофида. Бу тахминан 2.5, 3 долларга тенг".\nДемак, Хўжандда ҳам 1 кило гуручнинг нархи салкам 2 доллардан салкам 3 долларгача.\nХулоса: гуруч Ўзбекистонда Тожикистонга қараганда ҳам, Қирғизистонга қараганда ҳам қиммат. Оддий гуруч бир ярим, девзира икки баравар қиммат.\nШунинг учун айтдик-да ўзбек пайшанбаликсиз қолаяпти, деб.\nБу савол жавобини кейинги ҳафтада алоҳида таҳлил қиламиз.


“Ювентус” Шомуродов масаласига ойдинлик киритди - Zamin.uz\n“Женоа”да ўзини кўрсата бошлаган Элдор Шомуродовга Италиянинг энг қудратли клуби “Ювентус” қизиқа бошлагани ҳақидаги хабар Италия, Россия, Ўзбекистон ва бошқа мамлакатлар оммавий ахборот воситаларида катта шов-шувларга сабаб бўлди.\nДарҳақиқат, ўзбекистонлик ҳужумчи “Ростов”дан А Серия жамоасига бориб қўшилганидан кейин катта қийинчиликларни енгиб ўтишига тўғри келди. Ҳамюртимизга ёзги трансферлар мавсумида Италиянинг “Женоа”, “Фиорентина”, “Верона” сингари таниқли жамоалари оғиз солган бўлса-да, ростовликлар молиявий жиҳатдан энг яхши таклифни берган Генуя шаҳри жамоаси шартномасини қабул қилди.\nЭлдорнинг трансфери турли бонуслар билан Италиянинг энг қадимги жамоасига қарийб 9 миллион еврога тушганидан хабарингиз бор.\nШомуродов Генуяга йўл олган кунлари “Женоа” клубида коноравирус эпидемияси тарқалди. Натижада ҳамюртимиз янги жамоадошлари билан кўришмай туриб, Ўзбекистонга қайтди ва бош жамоамиз йиғинида иштирок этди.\n“Женоа” учун дастлабки икки учрашувда ўзини кўрсата олмаган Элдор кейинчалик машғулотда жароҳат олди. Бунинг оқибатида ҳужумчининг янги чемпионат ва итальян футболига мослашиши чўзилди. Бу вазиятда Элдорни танқид қилганлар ҳам кўпайди. Шомуродов Италия футболига мос эмаслигини ва тез орада ортга қайтишини таъкидлаганлар ҳам бўлди.\nБироқ, Шомуродов ўша пайтдаги бош мураббий Роландо Маранга нималарга қодирлигини исботлай бошлади. Муваффақиятли ўйинларидан сўнг, асосий таркибдан Горан Пандев ва кейинроқ Жанлука Скамаккани сиқиб чиқарди.\n“Женоа” раҳбарияти бош мураббийликка Давиде Баллардинини тайинлаганидан кейин Шомуродов асосий таркибдан чиқариб ташланди. Янги мураббий эски танишларини ўйнатишни маъқул кўрди. Шомуродов эса,бир неча дақиқага майдонга туширилган пайтда ўзига берилган кичик имкониятдан унумли фойдаланиб, яна бошланғич таркиб учун энг муносиб ҳужумчи эканини исботлади. Ўзи иштирок этган сўнгги учта учрашувдаги голларга бевосита ҳисса қўшган Шомуродов ҳозир Баллардинининг ишонган ҳужумчисига айланган.\nАлбатта, бу муваффақиятлар натижасида Шомуродовга гранд клублар, хусусан, “Ювентус” қизиқа бошлагани ҳақида хабарлар тарқатилди. Ҳозир ҳам бу мавзу тингани йўқ. Бунинг таъсирида Турин суперклуби ҳам вазиятга ойдинлик киритишга қарор қилди. Бу масъулиятни “Ювентус” спорт директори Фабио Паратичи ўз зиммасига олди.\n- Элдор Шомуродов ва Жанлука Скамакка масаласига аниқлик киритиш учун шуни айтишим керакки, айни пайтда жамоамиз рақобатбардош ҳисобланади. Агар биз трансфер бозорида биз учун ижобий имкониятлар юзага келганини кўрсак, ўшанда бир қарорга келамиз. Ҳозирча, бу борада шошилишга ҳожат йўқ, - деди Фабио Паратичи.\nЭслатиб ўтамиз, 25 ёшли Элдор Шомуродов 2020 йилнинг октябрь ойида “Ростов”дан “Женоа”га ўтганидан бери А Серияда жами 11 та учрашув ўтказиб, рақиблар дарвозасинини икки маротаба аниқ нишонга олди ва бир марта голли пас узатди. Шунингдек, ўзбекистонлик ҳужумчи Италия кубоги беллашувида ҳам битта голли пасни амалга оширган.\nШомуродов “Женоа” билан тўрт йиллик шартномага эга. “Замин” янгиликларини “Инстаграм”да кузатиб боринг\nЭлдор Шомуродовнинг отаси: Элдор «Женоа»нинг яхши ва ёмон кунини кўпроқ кўриши керак\n10-01-2021, 10:19, Спорт\n19-10-2020, 11:00, Спорт\nШомуродов трансферидан норози мухлислар нуфузли газетага арз қилди\n9-10-2020, 23:43, Спорт


Жаҳонгир Ортиқхўжаев: "Айрим мурожаатчилар бор – фақат ўзининг муаммосини кўтариб келади" / Ўзбекистон янгиликлари, энг сўнгги хабарлар\nЖАМИЯТ 0 Шархлар 772 кўрилди\nЖаҳонгир Ортиқхўжаев: "Айрим мурожаатчилар бор – фақат ўзининг муаммосини кўтариб келади"\nТошкент шаҳар ҳокими Жаҳонгир Ортиқхўжаевнинг навбатдаги сайёр қабули Сергели туманида бўлди.\nСайёр қабулда уй-жой, коммунал хизмат кўрсатиш тизими, тиббиёт, ҳуқуқ-тартибот идоралари фаолиятига оид ва бошқа ижтимоий, иқтисодий, маиший масалаларда қилинган мурожаатлар кўриб чиқилди.\n“Эзгулик” МФЙда яшовчи Гулноза Нусратова "Сергели 8 А" мавзесидаги 16-уйдан 301-мактабгача йўлнинг остидан ўтган “Сувсоз” давлат унитар корхонасига тегишли бўлган қувурларни алмаштириш ва йўлни таъмирлаш масаласини ижобий ҳал этиш учун сайёр қабулга келганлигини билдирди. Ҳокимнинг топшириғига биноан тегишли ташкилотлар жорий йилнинг 15 апрелидан қувурларни янгилашга киришадиган бўлди.\n70 ёшли Ғани бобо Ашрафов Сергели тумани Чоштепа маҳалласи, Ўзгариш кўчасининг ҳамма тор ва берк кўчаларида ҳеч қандай канализация йўқлигини маълум қилди. Мутасаддилар ҳудудни ўрганиб, лойиҳа тайёрлаши, маҳалла канализацияси 2020 йил дастурига киритилиши маълум қилинди.\nЧоштепа МФЙда яшовчи Шуҳрат Аҳмедов Тошкент вилоятига қарашли ҳудудда светофор ўрнатиш зарурлигини айтди.\n– Айрим мурожаатчилар бор – фақат ўзининг муаммосини кўтариб келади. Кўринишидан ўзига тўқ одамга ўхшайди, бироқ ҳоким билан учрашганидан фойдаланиб, шахсий муаммосини айтади. Айримлар бор, ўзи учун эмас, аҳоли учун бирор муаммони ҳал этишимизни сўрашади. Бу мурожаат ҳам худди шундай. Вилоят ҳудудига светофор ўрнатиш керак бўлса, ўрнатамиз. Муҳими, машиналар қатновига, аҳолига ноқулайлик туғдирмаса бўлгани, – дейди Жаҳонгир Ортиқхўжаев.\nСайёр қабул давомида Янги Сергели МФЙда яшовчи Мирсоли Ниёзов "Сергели 8" мавзесида жойлашган “Утопия” тунги клубининг иш фаолияти аҳолини безовта қилаётганини маълум қилди. У ерда тез-тез жанжал бўлиб туриши, ёшлар клуб олдидан ўтиб-қайтишда муаммо туғилаётгани айтилди.\nЖ.Ортиқхўжаев мутасаддиларга ўша ҳудудда Патруль-пост хизмати назорат буткаси ўрнатиш чораларини кўриш, тадбиркор фаолияти аҳолига зарар келтирмаслиги кераклигини таъкидлади.\nФуқаролардан бири "Сергели 5" ва "Сергели 7" мавзелари орасидаги йўлга светофор ўрнатиш масаласи юзасидан мурожаат қилди. Унинг таъкидлашича, 10 йилдан буён турли мутасадди ташкилотларга мурожаат қилинган. Бу ҳудудда автоҳалокатлар содир бўлиб, болалар турли тан жароҳатларини олган. Мутасаддиларнинг изоҳлашича, бу ҳудудда жорий йилнинг учинчи чорагида светофор ўрнатилиши режалаштирилган экан. Тошкент шаҳар ҳокимининг топшириғи билан уч кунда светофор ўрнатилиб, пиёдалар йўлаги таъмирланадиган бўлди.\nШу куни қилинган мурожаатларнинг 70 фоизи ижобий ҳал этилди, қолгани эса мутасаддиларга ўрганиб чиқиш учун тавсия этилди.\nЖаҳонгир Ортиқхўжаевнинг қизи қандай ҳаёт кечиради? (фото)\nДенов туманида Президент маслаҳатчиси ўринбосари Алишер Усманов иштирокида сайёр қабул ўтказилди


Нельсон Мандела: Қийинчилик ва бахтсизлик одамни синдиради, аммо бошқа одам яратади » Скачать музыку бесплатно новинки музыки 2016-2017\nНельсон Мандела: Қийинчилик ва бахтсизлик одамни синдиради, аммо бошқа одам яратади\nНельсон Мандела — Жанубий Африка Республикасининг собиқ президенти. 2015 йилнинг 5 декабрида, 95 ёшида Йоханнесбургда вафот этган. Мен тиббий кўрикдан доимий равишда ўтиб туришни яхши кўраман. Одатда докторлар менга: “Жаноб Мандела, бу ҳафта сиз ўлмайсиз!”, деб жавоб беришади. Бир киши мен ҳақимда шундай деган эди: “Туғилганида унга Ролихлахла — Қимирлаётган дарахт, деган исм қўйишди. Сўнг у Нельсон Манделага айланди ва бутун дунёни ларзага солди”. Мени ярим Худога айлантиришларига уринишлари ёқмайди. Мени Мандела, ожиз инсон сифатида кўришларини истайман. Қатъий тушуниб етдимки, жасурлик қўрқувнинг чекиниши эмас, балки уни енгишдир. Жасур инсон — у қўрқувга чидаётган эмас, балки у билан курашаётган инсондир. Африка мусиқасининг сеҳри шундаки, у мунгли тарихни ҳам қувноқ етказиб беради. Бошинга бир мусибат келиб қолгандир, балки қутилардан қилинган бошпанада яшарсан, балки ишингдан айрилгандирсан, аммо мусиқа ҳар доим умид берди. 27 йиллик умрим қамоқда ўтганидан розиман. Ана шу йиллар менга диққатимни бир жойга жамлашга ёрдам берди. Озодликка чиққач, мен бу имкониятдан бебаҳра қолдим. Озодлик ҳар доим ҳам бўлавермайди. Қамоқдалигимда ахлатхоналарда ишлашни ёқтирардим. Аксари ҳолларда у ерда газеталарнинг бўлакларини учратиш мумкин бўларди. Қамоқда бизга газета беришмас эди. Мен топган газета бўлакларини тозалаб, уларни камерамда тинчгина ўқирдим. Ҳеч қачон матбуотни бунчалар қадрламаганман. Ҳеч ким терисининг ранги, келиб чиқиши ва эътиқоди сабаб бирор кишининг нафратига сабабчи бўлиб туғилмайди. Одамлар ёмон кўришни ўраганадилар. Агар шундай экан, унда уларни яхши кўришни ўрганиш лозим. Чунки муҳаббат юракка яқин туйғу ҳисобланади. Биз ҳар бир вақтдан донолик ила фойдаланишимиз керак. Ва унутмаслик лозимки, тўғри иш ҳар лаҳзада бошланиши мумкин. Суҳбатдошинг тушунадиган тилда гапирсанг, унинг мияси билан гаплашаётган бўласан. Агар унинг она тилисида суҳбатлашсанг, унинг юраги билан гаплашаётган бўласан. Яқинда мени террорчи сифатида эълон қилишган эди. Қамоқдан чиққач, душманларимдан ташқари, мени барча тан олди. Ўз мамлакати озодлиги учун курашган одамларни террорчилар, деб эътироф этадиганлар ҳақида кўп гапираман. Мана мен нима дейман: кимни террорчи деб эълон қилиш, ғолиб чиққан тарафга боғлиқ. Ҳатто эътиборсиз киши учун ҳам аёнки АҚШ бутун дунёнинг душманидир. Тиниқ фикр ва тоза қалб доим юксак уйғунлик касб этади. Агар унга ўткир тил ёки қалам қўшилса, жудаям жарангдор бир нима содир бўлади. Мен унута олмайман, аммо мен кечиришим мумкин. Ўйлайманки, сиз оғриқларни яхши кўрасиз. Бўлмаса бундай гапларимни тоқат билан эшитмаган бўлардингиз. Сарвар Анвар ўғли тайёрлади. Manba: xabardor.uz


Бош саҳифа МатбуотҚайта қуриш даври матбуотиЭнвер Хуршут. Абдулла Қодирий ва тарихчи Ҳакимхон тўра (1987)\nАтоқли адиб Абдулла Қодирийнинг «Ўтган кунлар» ва «Меҳробдан чаён» каби Қўқон хонлиги давридан ҳикоя қилувчи тарихий романлари муаллифнинг кенг кўламли тарих билимдони эканидан дарак беради.\nЁзувчи яна «Амир Умархоннинг канизи» номли учинчи тарихий роман ёзишни ҳам ният қилади, лекин бу ният рўёбга чиқмай қолади. Маълумки, Абдулла Қодирийнинг бу романни ёзиш фикри 1929—30 йилларда туғилади. Роман учун зарурий материал, ўша даврга оид жуда кўп тарихий воқеаномаларни ўрганиш, турли кишилар билан суҳбатлашиш ва ёзилажак асар воқеалари содир бўладиган жойларни бориб кўриш орқали тўпланади.\nАбдулла Қодирий шу мақсадда бир неча бор Қўқон, Фарғона, Наманган ва бошқа шаҳарларда бўлади. Бу шаҳарларда у кекса кишилар билан суҳбатлашади, ўтган замон воқеаларининг шоҳиди бўлган кишиларнинг сўзларини ёзиб олади.\nЁзувчи шу тариқа қариялар хотирасидан ҳали ўчиб кетмаган тарихий воқеалар ҳақидаги оғзаки маълумотларнинг дастлабки тўпловчиси ва шарҳловчиси бўлади. Тарихий воқеаларнинг яхши изоҳи, ҳикояларсиз ёзувчи мазкур асарни тасаввур қилолмасди. Бинобарин, адиб учун тарихий маълумотларнинг ўзигина эмас, балки мазкур ўтмиш воқеалари халқ хотирасида, унинг ҳикояларида, афсона ва нақлларида қай тарзда ифодаланганини билиш ҳам муҳим эди.\n«Мен бир асар ёзишдан аввал, шу ёзмоқчи бўлган нарсам ҳақидаги материалларни пухта ўрганиб чиқаман. Бирор жой тўғрисида асар ёзмоқчи бўлсам, ўша жойни неча маротаба кўрган эсам-да, яйа бориб текшириб, яхшироқ ўрганиб келаман», — деб ёзган эди А. Қодирий 1935 йили «Қизил Ўзбекистон» газетасида.\nШундай қилиб, ёзувчи ҳам ёзма, ҳам оғзаки материалга эга бўлган. Роман ёзиш учун бу тарзда материал тўплашни машҳур француз адиби Эмиль Золя ўзининг «Романнавис ҳуқуқи» деган мақоласида шундай баён қилади: «Ҳар сафар роман ёзишга чоғланганимда, мени қизиқтирган масалага доир жами китобларни тўплаб оламан, бу масалага дахлдор бўлган барча билимдон кишилар билан суҳбатлашаман, жойларни бориб кўраман, мазкур мамлакат, ўлка билан танишаман, одамлари ва уларнинг урф-одатлари билан танишаман».\nМазкур ўринда Абдулла Қодирий романнавис-ёзувчи сифатидагина эмас, балки тадқиқотчи-олим сифатида ҳам иш кўриши даркор эди.\nЁзувчи янги романи учун зарур материал тўплаган бўлса-да, лекин унинг яратилиши орқага сурилиб кетди ва оқибатда ёзилмай қолди. Биринчидан, маълум сабаб ва шароитларга кўра, аввал «Обид кетмон» қиссасини яратишга киришади, шунинг учун мазкур роман устидаги иш, табиийки, кейинга сурилади. Иккинчидан, Абдулла Қодирий тўпланган материалларни тарихий маълумотлар билан қайта текшириб чиқиш кераклигини яхши биларди. Ҳабибулла Қодирий отасининг «…тарихий асар ёзганда бирор шахснинг хоҳ оғзакидир, хоҳ ёзмадир берган шоҳидлигига дарҳол ишонавериш бўлмайди, уни обдан текшириб, мантиқ андозасига солиб, сўнг асарга киритиш керакким, китобхонда эътироз, шубҳа туғилмасин…» деган сўзларини эслайди ўзининг «Отам ҳақида» деган китобида.\nБу сўзлар ёзувчининг ҳалоллигидан, ўзига нисбатан ниҳоятда талабчанлигидан дарак беради.\nДемак, муаллиф айтмоқчи, тўпланган материалнинг ҳаққонийлигини яхшилаб текшириш зарур эди. Буни эса фақат ишончли ёзма манба асосидагина амалга ошириш мумкин. Хўш, Абдулла Қодирий шундай манбанинг борлигини билармиди? Ўғлининг сўзларига қараганда бундай манбадан ёзувчи хабардор бўлган: «Дадамнинг шундай деганлари ёдимда: «Романга керакли материаллар етарли бўлиб қолди. Энди, Тошкент Шарқ кутубхонасида Умархоннинг укаси (янглишмасам, шундай деган эдилар шекилли. — Ҳ. Қ.) ёзган, ўша давр тарихига оид нодир бир қўлёзма бор экан, шу китобни ҳам бирор ой ўтириб ўқиб чиқсам ва Бухорога бир бориб келсам, бас. Уй-рўзғор ишларидан хотиржам бўлиб олиб, бир қиш қаттиқ ўтирсам, романни ёзиб битираман…» (197-бет).\nБу сўзлар Абдулла Қодирийнинг ўша замон воқеалари тўғрисида баён қилувчи ишончли манба борлигини билишига ҳеч қандай шубҳа қолдирмайди.\nҲ. Қодирий ўша қимматли манбани шоир Ғайратий тилидан яна бир карра шундай эслайди: «Қўқонда Абдулла акамнинг Мирзойи Ҳўқандий номли таниқли бир ошналари бор экан. Ўзи анча кекса, лекин тетик, ўқимишли, шоирнамо, кўпни билувчи, янглишмасам, у Жоме масжидининг мутаваллиси бўлиб ишлар экан… Хотирамда, бир куни Мирзойи Ҳўқандий бизни бир кишининг уйига меҳмонга бошлаб борди. Бу киши ҳам кексароқ ёшда, кўп тарихларни билувчи… кейинги чоқларда чамаси китобфурушлик билан шуғулланар экан. Абдулла акам бу киши билан узоқ сўзлашиб ўтирдилар. Китобфуруш сандиғини очиб, ундан иккита фото расм ва бир қўлёзма китоб олиб кўрсатди. Бу китоб амир Умархоннинг жияни бўлмиш Ўратепа ҳокими Ҳакимбек тўра томонидан ёзилган тарихий хотира бўлиб, унда Умархон ва Мадалихон даврлари тасвирланган экан. Бироқ у (Абдулла акамга кўрсатилган) китоб — қўлёзманинг асли эмас, аслидан бирмунча қисқартириб кўчириб олинган нусха эди. Асли эса Тошкент Шарқ кутубхонасида сақланар экан.\nТошкентда тўлиқ нусхаси борлиги учун бу китоб (менингча юқорида ёзганимдек, «Тошкент кутубхонасида бир китоб бор, шуни ўқисам»… деб дадам шу китобни айтмадилармикин? — Ҳ. Қ.) Абдулла акамни унча қизиқтирмади» (198—199-бетлар).\nШуниси диққатга сазоворки, Ҳ. Қодирий отаси ва Ғайратий тилга олиб ўтган қўлёзма китобнинг ҳар иккиси ҳам айни бир китоб эканини, гарчи бу соҳада мутахассис бўлмаса ҳам, тўғри белгилайди. Лекин Ғайратийнинг эсдаликларида бир нуқсон бор. Аввало, мазкур қўлёзма китоб муаллифи гоҳ «Умархоннинг укаси», гоҳ «Умархоннинг жияни» деб нотўғри айтилган. Иккинчидан, «Ўратепа ҳокими Ҳакимбек тўра» деган сўзлар ҳам тўғри эмас.\nХўш, шундай қилиб, «ўша давр тарихига оид нодир бир қўлёзма»нинг номи қандай экан? Унинг муаллифи ким? «Амир Умархоннинг канизи» романи учун тўпланган материаллар йўқолиб кетган. Бунинг устига, ҳали айтилганига кўра, мазкур нодир қўлёзма муаллифининг номини ёзувчи ҳам, унинг ўғли Ҳ. Қодирий ҳам ўз эсдаликларида тилга олишмаган.\nБиз бу хусусда олиб борган текширишларимизга суяниб юқоридаги саволларга жавоб беришга ҳаракат қиламиз.\nАбдулла Қодирий ўзининг ният қилган «Амир Умархоннинг канизи» деган янги тарихий романини яратиш йўлида олиб борган дастлабки тайёргарлик ишларида, юқорида таъкидлаб ўтилганидек, ўша замонга оид форс, ўзбек тилларида ёзилган жуда кўп қўлёзма манбаларни кўздан кечирган. Улар орасида энг нодири ва мукаммали бўлмиш «Мунтахаб ат-таворих» китоби, шубҳасиз, ёзувчининг алоҳида диққатини ўзига жалб қилган. Бу манбанинг муаллифи бўлмиш Ҳакимхон тўранинг исми Ғайратий томонидан тилга олинганлиги ҳам бу фикримизни тасдиқлайди.\nХўш, Ҳакимхон тўра ким ўзи?\nМуҳаммад Ҳакимхон тўра 1806 йилда Қўқонда ўз замонасининг ҳур фикрли илғор кишиси бўлмиш Маъсумхон оиласида дунёга келади. Ўзининг тараққийпарвар сиёсий қарашлари учун Ҳакимхон тўра Қўқон хони томонидан мамлакатдан бадарға қилинади. Унинг кўп умри саёҳатларда, сарсон-саргардонликда ўтади. Бу жаҳонгашталик йиллари Ҳакимхон кема ҳалокатини, қароқчилар босқинини, турма азобларини, сувсиз саҳро азобини, бир неча бор ўлим хавфини бошидан кечиради.\nУ Россия, Туркия, Сурия, Фаластин, Миср, Арабистон, Эрон ва Афғонистон мамлакатларини кезиб чиқади.\nҲакимхон тўра узоқ саёҳатдан қайтгач, аввал Бухорода, кейин Ўратепада яшайди. (Бу вақтда Ўратепа ҳокими унинг дўсти Муҳаммад Раҳим девонбеги эди. Ҳакимхон Ўратепа ҳокими эди, деган мулоҳаза тўғри эмас). Шунингдек, у Шаҳрисабзда ҳам анча вақт истиқомат қилади.\nҲакимхоннинг отаси Маъсумхон Қўқон хони Олимхоннинг туғишган синглиси Офтоб ойимнинг эри эди, демак, Ҳакимхон хонга жиян эди.\nҲакимхон тўра ўзи яшаб турган хон замони тўғрисида, саройга яқин тарихий шахсларнинг ҳаёти ва ўша даврнинг диққатга сазовор сиёсий воқеалари тўғрисида «Мунтахаб ат-таворих» номли ажойиб асар ёзади. Бу асар XIX аср ўзбек адабиётининг энг яхши намуналаридан саналади.\nБу тарихий асар муаллифи Абдулла Қодирий ўз романида акс эттирмоқчи бўлган даврга замондош бўлибгина қолмай, балки унда кечган жами воқеаларнинг фаол қатнашчиси ҳам эди. Бунинг устига у Абдулла Қодирийнинг бўлғуси романи қаҳрамонлари билан шахсан таниш эди.\nШу айтилганларга кўра, адиб роман учун материал тўплар экан, тарихий манбалар орасида «Мунтахаб ат-таворих»ни алоҳида ажратиб, унга суяниб иш кўрган бўлиши табиий. Бу китоб ёзувчига энг қимматли ҳужжатли материаллар манбаи бўлиб хизмат қилган.\nМарказлашган давлатнинг вужудга келиши, Россия билан савдо-сотиқ ишларининг жадаллашиши ва шу сингари бир қатор омиллар XVIII-XIX асрларда Қўқон хонлигида маънавий ва маданий ҳаётнинг ўсишига олиб келди. Бу давр ичида Қўқон хонлигида бир қанча тарихий асарлар битилди. Булар жумласига мулла Юнус додхоҳнинг «Хадоиқ ал-анвар» («Нур бўстонлари»), Мирза Қаландар Исфарағонийнинг «Шоҳномайи Умархони» («Умархоннинг шоҳномаси»), Зиёвутдин хўжа Андижоний Тўра хўжанинг «Миръат ал-футуҳ» («Ғалабалар кўзгуси») каби асарларини киритиш мумкин.\nҚўқонда яратилган асарлар орасида XIX асрнинг биринчи ярми охирида яратилган «Мунтахаб ат-таворих» асари алоҳида аҳамият касб этади. Бу ҳақда бизга рус ва совет олимларининг асар тўғрисидаги мулоҳазалари яққол далолат бериб туради. Жумладан, Е. Каль, А. А. Семёнов, В. В. Бартольд каби олимлар мазкур асарни Ўрта Осиё халқлари тарихини ёритувчи жуда муҳим манба деб билганлар.\nҲакимхоннинг бу асари умумтарихий асарлардан бўлиб, дунёнинг вужудга келган вақтидан бошлаб, XIX асрнинг ярмигача бўлган даврни қамраб олади. «Мунтахаб ат-таворих»нинг биринчи қисми XVIII асрнинг ўрталаридан XIX асрнинг ўртасига қадар бўлган даврдаги Бухоро амирлиги тарихига тааллуқлидир. Бу қисмда автор Бухоро амирларининг ягона марказлашган давлат қуриш учун олиб борган курашлари, уларнинг Хива ва Қўқон хонлари ҳамда мустақил Ўратепа ва Шаҳрисабз ўлкалари билан бўлган алоқалари ҳақида ҳикоя қилади.\nАсарнинг иккинчи қисми эса Қўқон хонлиги ташкил топганидан бошлаб (XVIII аср) XIX асрнинг ярмига қадар бўлган тарихни ўз ичига олади. Бу ерда ҳам худди олдинги қисмдаги сингари Ҳакимхон Қўқон хонлигининг ташкил топиш тарихи, унинг қўшни давлатлар билан алоқалари, шу жумладан Хитой билан муносабатларини батафсил ҳикоя қилади.\nАсарнинг учинчи қисми, олдингиларидан фарқли ўлароқ, муаллиф саёҳатларини ташкил этади.\nКўриниб турибдики, Ҳакимхоннинг «Мунтахаб ат-таворих» асари Ўрта Осиё халқлари ва унга қўшни бўлган давлатлар тарихи ҳақида муҳим манбалардандир. Бу асар меҳнаткашларнинг аҳволи, оммавий ҳаракатлар ҳақида жуда кўп материалларни қамраб олганлиги билан бошқа тарихий асарлардан алоҳида ажралиб туради.\nАсарнинг яна бир диққатга сазовор ери шундаки, муаллиф сарой тарихчиларидан бўлган эмас. Аксинча, у ўзининг демократик эътиқоди учун Қўқон хонлигидан ҳайдаб чиқарилган ва бутун умрини дарбадарликда ўтказган.\nҲакимхон ўз даврининг машҳур шоирларидан бўлган Ҳозиқ, Нодира, Султонхон Адолар билан шахсан таниш эди. У ўз асарида юқорида номлари тилга олинган ўзбек шоирларининг ҳаёти ва фаолияти ҳақида қимматли материаллар бериб, уларнинг бир қанча шеърларидан намуналар келтиради.\nЯна шуни қайд этиш керакки, Ҳакимхон афғон халқининг инглиз колонизаторларига қарши курашини бошқарган Афғонистон ҳокими Дўст Муҳаммадхон билан ҳам шахсан таниш бўлган.\nҲакимхон асарида юқорида таъкидлаб ўтилган муҳим мулоҳазаларни ёзиш жараёнида, ўз ҳаётини ҳам таърифлаб ўтади. У XIX асрнинг биринчи чорагидаёқ рус тилини бемалол гаплаша олиш даражасида ўрганиб олган биринчи ўзбеклардан саналарди.\nҲакимхоннинг «Мунтахаб ат-таворих» асари ўзбек классик адабиётининг йирик намуналаридан биридир.\nЮқорида келтирилган фактлар Ҳакимхоннинг йирик тарихчи, географ, адабиётчи, маърифатчи бўлганлигини кўрсатади.\nтарих фанлари кандидати.\n“Шарқ юлдузи” журнали, 1987 йил, 4-сон\n← Аввалги Аввалги Абдунаби Ҳайдаров. Журналистика ҳангомалари\nКейинги → Кейинги: Премчанд. Сут ҳақи (ҳикоя)


Маълум бўлишича, Россия ҳуқуқ-тартибот органлари ходимлари мамлакатда ноқонуний яшаётган, миграция ҳужжатлари бўлмаган фуқароларни оммавий тарзда қўлга олиш ва депортация қилиш тадбирини бир қанча вақтдан буён ўтказиб келяпти. Бундай шахслар суд қилиниб, бир неча йил давомида Россияга кириш ҳуқуқидан маҳрум этилмоқда. Ўзбекистонга депортация қилинган 200 киши ҳам айнан шу тадбир давомида қўлга тушган.\nЎз юртига депортация қилинганлардан бири Жавлон Бойматовнинг сўзларига кўра, у бундан бир ярим йил муқаддам 14 та шериги билан биргаликда Тошкентдан Россияга ишлагани кетган. Шу пайтгача Иваново шаҳридан қўлидан келадиган ҳар қандай ишни бажариб юрган. Қурувчилик қилган, гўшт комбинатида, турли хусусий корхоналарда ишлаган. 5 август куни эса милиция ходимларни уни ва шерикларини ушлаб, ички ишлар бўлимида 1,5 кун ҳибсда сақлаган. Сўнг эса суд бўлиб ўтиб, уларни 10 кунлик қамоқ жазосига ҳукм қилган.\n“Суд қарори билан белгиланган муддат тугагандан сўнг ҳам бизни қўйиб юборишмади. Улар таниш-билишларимиз бизга билет олиб берса, шундан кейин юртимизга кетишга рухсат берилишини айтди. Биз 50 кун ўтирдик. Бу вақт давомида бизга телефон қилишга, кўргани келганлар билан учрашишга йўл берилмади. Адвокат ёллашга ҳам рухсат этилмади”, деди Ж.Бойматов.\nЖ.Бойматовнинг таъкидлашича, айни пайтда мигрантларни Россиядан оммавий депортация қилиш жараёни кетмоқда. Депортация қилинганларнинг паспортига беш йил давомида Россия ҳудудига киришни чекловчи муҳр босиляпти.\nМосквадаги “Мемориал” инсон ҳуқуқлари ташкилоти Фуқаролик кўмаги қўмитаси раҳбари Светлана Ганушкинанинг билдиришича, депортация қилинган ўзбекистонликларга беш йил давомида Россия ҳудудига кириш маън этилгани ҳуқуқбузарликдан бошқа нарса эмас. Зеро, икки мамлакат ўртасида виза тартиби йўқ. Бундан ташқари, оддий маъмурий ҳуқуқбузарлик, яъни вақтинчалик яшаш учун рўйхатдан ўтмаганлик ёки қайд муддати тугагани учун ҳам фуқаролар депортация қилинмоқда. Ваҳоланки, Ўзбекистон ва Россия ўртасида бир-бирининг фуқаролари вақтинчалик қайддан ўтиб, иккинчиси ҳудудида беш йилгача яшайвериши мумкинлиги ҳақида шартнома бор.


Нархи ошган бензин, «10 дақиқадан 2 соатгача» узилаётган электр, омборхона учун 300 минг доллар — кунлик дайжест – Kommers.uz\nТаҳлил\t23:10 | 12.11.21\nНархи ошган бензин, «10 дақиқадан 2 соатгача» узилаётган электр, омборхона учун 300 минг доллар — кунлик дайжест\nЯқин соатларда 2021 йилнинг 12 ноябрь санаси ҳам поёнига етади. Якунланаётган кун Ўзбекистон ва жаҳон ахборот майдонида қайноқ янгиликларга бой бўлди. Kommers.uz уларнинг энг сараларини битта дайжестга тўплади.\nҲайдовчидан суғурта полиси сўралмайди\nЎзбекистонда транспорт воситалари эгаларининг фуқаролик жавобгарлиги мажбурий суғуртаси тўлиқ электрон полисларда амалга оширилади. Маълум қилинишича, 2022 йил 1 мартдан бошлаб ҳайдовчининг йўл-патрул хизмати инспекторига тақдим этилиши лозим бўлган ҳужжатлари ёнида бўлмаган тақдирда мазкур ҳужжатлар махсус планшет қурилмаси ёрдамида идентификация ID-картаси орқали текширилади.\nCOVID-19’га қарши кураш учун 2,5 млн доллар\nАҚШ Халқаро тараққиёт агентлиги (USAID) Ўзбекистонга коронавирусга қарши кураш учун қўшимча 2,5 миллион доллар ажратди. Маълум қилинишича, шу билан COVID-19’га қарши курашдаги саъй-ҳаракатларини қўллаб-қувватлашга АҚШ ҳукуматининг тўғридан-тўғри қўшган умумий ҳиссаси 16 миллион доллардан ошган.\nUSAID ушбу қўшимча маблағни дори воситалари сифатини таъминлаш ва мамлакатда вакцинага нисбатан ишончсизликни бартараф этиш учун юқори даражадаги техник ёрдам кўрсатиш учун сарфлайди.\n«Ўзбекистонда тўлиқ эмланганлар сони аста-секин ўсиб бормоқда. Аммо пандемия ҳали тугамади — вирус бутун мамлакат бўйлаб тарқалишда давом этмоқда ва янги вариантлар глобал миқёсда доимий хавф туғдирмоқда. Пандемияга барҳам бериш барчанинг хавфсизлигини таъминлаш, ҳаётларни сақлаб қолиш ва глобал иқтисодиётни тиклаш учун жуда муҳим», — деди USAIDнинг Ўзбекистондаги миссияси директори Микаэла Мередит.\nТиббиёт муассасалари учун 100 млн долларгача кредит\nЎзбекистонда 2021–2022 йилларда 100 миллион долларгача эквивалентдаги миллий валютада кредит ажратилади. давлат туман (шаҳар) ва вилоят тиббиёт муассасалари учун Молия вазирлиги талабномаларига асосан 2021–2022 йилларда 100 миллион долларгача эквивалентдаги миллий валютада йиллик 2 фоиз ставкада кредит маблағлари ажратилади. Бунда, ушбу маблағлар талабномалар тақдим этилган санадан бошлаб 3 йил муддатгача берилади.\nСохта маҳсулотни аниқловчи тизим\nЎзбекистонда «Асл белгиси» миллий ахборот тизими доирасида маҳсулотларни мажбурий рақамли маркировкалаш тартиби жорий этилади. Маълум қилинишича, Вазирлар Маҳкамасининг 2020 йил 20 ноябрдаги «Айрим турдаги маҳсулотларни мажбурий рақамли маркировкалаш тизимини жорий этиш тўғрисида»ги қарори қабул қилинган бўлиб, қарорда маҳсулотларни мажбурий рақамли маркировкалаш тартиби «Асл белгиси» миллий ахборот тизими доирасида жорий этилиши кўзда тутилган.\nОмборхона учун 300 минг доллар\nГермания компанияси Ўзбекистон ҳудудида илмий лаборатория асбоб-ускуналари ва реагентларни сақлаш учун махсус омборхона қуради. Маълум қилинишича, инновацион ривожланиш вазири Иброҳим Абдураҳмонов Ўзбекистон ҳукумати делегацияси таркибида Германияга ташриф буюрган. Сафари доирасида вазир 11 ноябрь куни «LMS Consult GmbH & Co.KG» компанияси бош директори Штеффен Беурмайстер билан музокаралар ўтказган.\nҚайд этилишича, биринчи босқичда, майдони 1000 квадрат метр бўлган омборхона ижарага олинади, уни жиҳозлашга ва лойиҳанинг дастлабки босқичини амалга ошириш учун 100 минг доллар миқдорида инвестиция киритилади. Иккинчи босқичда омборхона майдони 2 минг квадрат/метргача кенгайтирилади. Бунинг учун Германия компанияси қўшимча 200 минг доллар йўналтиради.\nМуҳокама қилинган 60 млн долларлик саноат кооперацияси\nЎзбекистон Бош вазири ўринбосари – инвестициялар ва ташқи савдо вазири Сардор Умурзоқов Истанбулда Қирғизистон иқтисодиёт ва савдо вазири Данияр Амангелдиев билан учрашди. Маълум қилинишича, учрашувда инвестициявий, савдо-иқтисодий, транспорт ва логистика ҳамкорлигини чуқурлаштириш масалалари муҳокама қилинган. Шунингдек, чорвачилик, енгил саноат, кимё, фармацевтика ва озиқ-овқат соҳасида қиймати 60 миллион доллардан зиёд бўлган 550 лойиҳани ўз ичига олган саноат кооперациясини ривожлантириш бўйича «Йўл харитаси»нинг ижро этилиши муҳокама қилинган.


Telegram мессенжери кўп давлатларда ишламай қолди - Terabayt.Uz\nTelegram мессенжери кўп давлатларда ишламай қолди\nСўнгги бир неча соат давомида Telegram мессенжери фаолиятида узилишлар кузатилмоқда. Европа, Яқин Шарқ ва МДҲ давлатларидаги фойдаланувчилар иловадан фойдалана олмаяптилар.\nTelegram асосчиси Павел Дуров ўз Twitter саҳифасида муаммонинг асосий сабабини маълум қилди.\n«Telegram сервери кластерларидан бирида қувват ўчиб қолиши билан боғлиқ муаммо туфайли Европада узилишлар кузатилмоқда. Биз муаммони бартараф этиш устида ишламоқдамиз, лекин кўп нарса маълумотлар базаси провайдерининг қувват ускуналарни тартибга солишига боғлиқ,» деб ёзади Дуров.\nЖорий йилнинг март ойида Россиянинг Роскомнадзор давлат агентлиги Telegram Messenger Limited компаниясига хабар юбориб, компания Федерал Хавфсизлик Хизматига ёзишмаларни ўқиш имконини беришга қонун бўйича мажбурлигидан огоҳлантирган ва талабларни бажариш учун 15 кун муҳлат берган эди.


Наврўз умумхалқ байрами муносабати билан Қарши давлат университети ректори Д.Х.НАБИЕВ табриги - QarshiDU.Uz\nНАВРЎЗ – ЭЗГУЛИК ВА ҲАМЖИҲАТЛИК АЙЁМИ\nМуҳтарам профессор-ўқитувчилар, азиз талабалар, қадрли ишчи-хизматчилар!\nЎлкамизда яна кўклам нафаси ҳукмрон. Баҳор ўзи билан бирга инсонлар қалбига илиқлик, онгу шуурига тиниқлик, вужудига ғайрат-шижоат олиб келмоқда. Фасллар келинчаги бўлмиш баҳорнинг илк ойини халқимиз ўзгача шукуҳда ўтказади. Чунки бу ойда барча орзиқиб кутадиган гўзал ва дилбар айёмлар – Халқаро хотин-қизлар куни ва Наврўзи олам юртимиз бўйлаб кенг нишонланади. Шу қутлуғ лаҳзаларда қадрли жамоамизни фараҳли айёмлар билан қутлаш менга олам-олам ғурур ва ифтихор бахш этади.\nМана бир неча минг йилдирки, Шарқ халқлари қуёшнинг ҳамал буржига кириб, кун билан тун бирлашган 21 март санасини она заминимизга баҳор фаслининг кириши ва табиатнинг янгиланиши сифатида кенг нишонлаб келмоқда. Аксар халқларда бир неча кун давом этадиган Наврўз шодиёналари ўзида инсонийлик, меҳр-мурувват, меҳнатсеварлик каби қадриятларни намоён этгани ҳолда, жамият ҳаётида муҳим ўрин тутади. Шунингдек, мазкур байрам мада¬ниятлараро мулоқот ва ўзаро ҳамжиҳатликни рағбатлантириш, авлодлар ўртасидаги бирдамлик, оилалар тотувлиги, қўни-қўшничилик муносабатлари, халқлар ўртасидаги дўстликни мустаҳ¬камлашда алоҳида аҳамият касб этади. Наврўз айёми ана шундай эзгуликка юғрилгани боис у ЮНЕСКО тарафидан номоддий маданий мерослар рўйхатига киритилди, БМТ томонидан 21 март – “Халқаро Наврўз куни” деб эълон қилинди. Шу тариқа бугун Наврўз бирор-бир миллат ёки маданиятнинг байрами эмас, балки бутун инсоният меросининг бир қисми сифатида нишонланмоқда.\nАйни кунларда юртимизнинг қай бир гўшасига борманг, байрамона руҳ, байрамона кайфият ҳукм сурмоқда. Меҳнатсеварлик, тинчликпарварлик, бунёдкорлик ҳисси билан яшаётган халқимиз азиз ва мўътабар бўлган Наврўз шодиёналарини кўтаринки руҳ билан қаршиламоқда. Эл-юртимиздаги азиз инсонлар бир-бирларини қутлаб, дала ва қирлар, боғ ва майдонларда ушбу байрамини шоду хуррамлик билан нишонламоқдалар. Дошқозонларда сумалаклар пишириб, дастурхонларга баҳор неъматларини тортиб, сайил-томошалар қилмоқдалар.\nЎтказилаётган тантана ва маросимларда Наврўз айёмининг қадриятлари, унинг теран фалсафалари чуқур акс этишига алоҳида эътибор қаратилаётгани барча юртдошларимиз қалбига беҳад миннатдорлик, шукроналик ва мамнуният бахш этаётганини эътироф этишимиз лозим. Наврўз табиат ва инсониятнинг ўзаро уйғун ҳаёти, эл-улус қалбида яратиш, бунёдкорлик ҳисларини ўзида мужассам этган энг қадимий ва севимли, ҳақиқатан, умумхалқ байрами сифатида қадрли, ҳар бир хонадонга шоду хуррамлик олиб кириши билан азиз ва суюклидир.\nУшбу шодиёна она юртимизда асрлар давомида шаклланган саховатпешалик, она тупроққа меҳр туйғуларининг тантанаси, бир йиллик бунёдкорлик ишларининг дебочасидир. Ўзаро меҳр-оқибат, саховат ва мурувват кўрсатиш, табаррук кексаларимизни йўқлаш, ногиронлар, ёрдамга муҳтож инсонлар ҳолидан хабар олиш, ҳашарлар ўтказиб, юртимизни янада обод қилиш каби савобли ишларимиз Наврўзнинг файзига янада файз қўшмоқда. Улуғ айём арафасида амалга оширилаётган ана шундай хайрли ишларда университетимиз профессор-ўқитувчилари ва талабалари ҳам ўзларининг муносиб ҳиссаларини қўшиб келаётганлари барчамизни қувонтирмоқда.\nҚадрли университет жамоаси! Ана шу улуғ айём – шарқона янги йил билан Сиз азизларни чин қалбимдан муборакбод этаман ва энг самимий тилакларимни изҳор қиламан. Наврўзи олам юртимизга тинчлик-омонлик, бахту саодат, қут-барака олиб келсин! Сизларга, барча яқинларингизга қувонч ва шодлик, тинчлик-хотиржамлик, сиҳат-саломатлик, фаровон ҳаёт, илмий-педагогик ва ижодий фаолиятингизда улкан зафарлар ёр бўлишига тилакдошман! Яна бир бор Сизларни эзгулик, нафосат, яшариш, янгиланиш, меҳр-оқибат аёми бўлмиш Наврўз умумхалқ байрами билан самимий муборакбод этаман! Ушбу кунда Сизларни қувонч ва шодлик тарк этмасин! Оилангизга бахту саодат, хонадонларингиздан тинчлик-хотиржамлик ва файзу барака аримасин!\nНаврўзи олам, барчамизга муборак бўлсин!\nДилмурод Хамидуллаевич Набиев,\nТеглар: #Наврўзи олам\n23 February, 2021 2804\n27 February, 2021 2399\n3 May, 2021 1786


Нима тайёрлаймиз: гулкарамдан таомлар – Газета.uz\nLotinchada 14 май 2022, 10:40 Фойдали Жамият\n«Газета.uz» пазандачилик саҳифаси бўлмиш Zira.uz билан биргаликда гулкарамдан тайёрланадиган таомлар рецептлари рўйхатини тақдим этади.\nБу гулкарамни оддий ва мазали қилиб қовуриш усули. Бу жуда фойдали сабзавот бўлиб, ундан ҳар куни таом тайёрлаб, яқинларимизни сийлашимиз мумкин.\nГаз печида пиширилган гулкарам\nУсти пишлоқли, хушбўй гулкарам гарнир ёки овқатдан кейинги тановвул учун жуда мос келади. Қовурилганидан фарқли ўлароқ, ушбу рецепт бўйича гулкарам ёғсиз бўлади, аммо таъми жуда мазали — усти қарсилдоқ, ичи эса юмшоқ бўлиб пишади.\nПишлоқли клярда пиширилган гулкарам\nПишлоқ ва сухарили клярда пиширилган гулкарам — оддий ва тезпишар, бундай егулик ҳар қандай таомга ажойиб қўшимча бўла олиши шубҳасиздир.\nТовуқ гўшти ва гулкарамдан тайёрланган котлетлар\nГулкарам ва товуқ гўштидан тайёрланган котлетлар бир-бирини тўлдириб, майин ва мазали бўлиб пишади. Бундай котлетлар парҳезбоп саналиб, семиришга ҳам йўл қўймайди.\nГулкарамдан пиширилиб, қаймоқ билан бойитилган крем-шўрвамиз жуда тез ва осон тайёрланилади, шу билан бирга унинг таъми ва ҳидининг ўзига тортадиган хусусиятлари сизни бефарқ қолдирмайди. Бундан ташқари гулкарамли шўрвалар жуда фойдали ҳисобланади.\nЯнги картошка ва гулкарамдан таом\nЯнги картошка ва янги гулкарамдан кўра мазали нима бўлиши мумкин? Албатта улар биргаликда пиширилган таом. Агар сиз кўпроқ сабзавот истеъмол қилишни истасангиз, бу сиз учун ўз-ўзидан идеал таом, шунингдек гўшт ва товуқ гўшти учун яхши гарнир.\nНима тайёрлаймиз: паста 16 апрель 2022, 10:15\nНима тайёрлаймиз: тўйимли таомлар 19 феврал 2022, 22:09\nНима тайёрлаймиз: газаклар 15 январ 2022, 10:30\nНима тайёрлаймиз: совуқ кунлар учун иссиқ шўрвалар 1 январ 2022, 13:21


ЖАМШИД КАРИМОВ: ИСЛОМ КАРИМОВНИНГ БИР ОПАСИ, БЕШ АКАСИ ВА БИР УКАСИ БЎЛГАН (интервью, 1-қисм) – Ўзбекистон Инсон Ҳуқуқлари Жамияти\nЖамшид Каримов: Бу ҳақда отам менга ҳеч нарса айтмаган. Факт шуки, бобом 1936 йилдан 1941 йилгача қамоқда бўлган. Айтганча, кўпчилик Ислом Каримовнинг ота–онасини эронлик дейишади. Бу мутлақо нотўғри. Улар “Жайдари” қишлоғидан оддий ўзбек бўлишган.\nОтам Арслон Ғаниевич 1989 йил 8 июль куни 58 ёшида, Жиззах-Самарқанд катта йўлидан келаверишда, фожиавий автоҳалокат натижасида, сирли равишда ҳалок бўлган. Унда Жиззах шаҳар судининг раиси эди. Ўша куни иш юзасидан Жиззахдан Самарқандга, ота уйига кетаётган бўлган. “Жигули-06” машинасини суд котиби Рўзали ака (отам уни ҳазиллашиб,“Хўрозали” дерди – Ж.К.) бошқариб келаётган бўлган. Ўша кунлари Рўзали ака “сариқ” касалидан жарроҳлик амалиётини ўтаб, яхши даволанмасдан ишга чиққан. Ҳолсиз, мадорсиз бўлган. Уни устига саратон жазирамасида, кундузи бўлишига қарамасдан, кўзи илиниб, ухлаб қолган. Боз устига, тезлик ҳам жуда юқори бўлган. Натижада бошқарувни назорат қила олмай, йўлда тўхтаб, йўловчиларини тушираётган “Икарус” автобусига бориб қаттиқ зарб билан урилади. Олди ўриндиқда ўтирган отам ўша заҳотиёқ жон беради. Ҳайдовчининг қўл-оёғи синиб, ўзи омон қолади. Зарба асосан отам ўтирган томонга бўлади.\nЖамшид Каримов: Сабаби, бу мусибатга ўша куни гувоҳ бўлган отамнинг бир яқин юрист дўстининг айтишига кўра, ўша куни дадам ўтирган машина орқасидан бир “Жигули-07” машинаси шубҳали тарзда тинмай кузатиб келган. Йўл белгисида тезлик чеклови 60 км/соат бўлган. Лекин, негадир Рўзали ака бунга амал қилмасдан, расмий маълумотга кўра, 120 км/соат тезликда келган. Орқадаги машина ҳам бу чекловга амал қилмасдан, отам ўтирган машинани юқори тезликда қувиб келган… Умуман, отамнинг фожиавий ҳалок бўлиши ҳақиқатдан ҳам сирли бўлган. Онам “бахтсиз ҳодиса бўлган”, деб эл орасида айтгани билан бир нарсани қаттиқ яширарди. Афтидан, бу сир ошкор бўлишидан жуда қўрқарди… Афсуски, онам умрининг охиригача бу яширин сирни ҳеч кимга айтмай, дунёдан ўтиб кетди. (Арслон Каримов ўлимига боғлиқ бошқа тафсилотлар 2-қисмда ҳикоя қилинади – У.Б.).\nЖамшид Каримов: Икром амаким 1933 йилда туғилиб, 1976 йили 43 ёшида эрта вафот этган. У ёшлигидан эпилепсия (тутқаноқ – У.Б.) дардига чалинган эди. Бу дард унда оғир кўринишда бўлганлиги туфайли, дорининг ҳаддан зиёд кўп миқдорда қабул қилиниши натижасида, ўша тунда, уйқусида вафот этган. У вақти–вақти билан Самарқанддаги руҳий касалликлар шифохонасида даволаниб турган. Икром амаким руҳий хаста бўлишига қарамасдан, яхшигина рассом эди. У аслида Архитектура институтини битирган эди. Айтишларича, ёшлигида ўртоқлари билан ароқ ичиб ўтиришганда, даврада жанжал чиқиб, кимдир унинг бошига қаттиқ урган. Шунда унинг мияси чайқалиб, қаттиқ шикаст еган. Шундан кейин бу тутқаноқ дарди бошланган. Истеъдодли портретист бўлган, жуда чиройли суратлар ишлаган. Икром амакимнинг эски асарларини кўрганман.\nШундан олдинроқ бир куни уйимизда телефон жиринглаб қолди. Уйда икки жойда телефон аппарати бўларди. Бири уй йўлагида, иккинчиси эса, меҳмонхонада турарди. Менга курсдош қизлар қўнғироқ қилишябди шекилли, деб меҳмонхонадаги телефон гўшагини кўтардим. У ёқдан эса, отам мендан илгари телефонни кўтарган экан. Шу тариқа тасодифан отам билан Ислом Каримов суҳбатини эшитиб қолдим. Ислом Каримов Тошкентдан қўнғироқ қилаётган экан. Ўша суҳбат ҳамон қулоқларим остида жаранглайди. Суҳбат жуда кескин оҳангда, тожикча-ўзбекча аралаш уятли сўзлар билан борарди. Ислом Каримов отамга “эй, сен Арслон (акасини сенсираб, ҳатто, “ака” ҳам демаябди – Ж.К.) агар қаердадир унинг (Хуршид Каримовнинг – У.Б.) номи юзага чиқиб, партиядан, Москвадан бирорта гап эшитсам, билиб қўй, сени биринчи ўринда йўқ қиламан! Хуршидни эса, ўз қўлларим билан бўғиб ўлдираман!”, деди тожикчалаб.\nPosted by admin at 08:15\tTagged with: Жамшид Каримов, ислом-каримов, Улуғбек Бакир\nЭшонқулова Малоҳат Худжамовна: Қизимнинг, қариндошларимнинг уйидан, менинг ўзимдан олинган мол-мулкларнинг тақдири хусусида менга аниқ маълумот берилсин: қанчага баҳоланган, қанчага сотилган, қарздорлигимнинг қанча миқдордаги қисми қопланган? Менинг ижро ишим ҳужжатларини тафтиш қилиш мақсадида АУДИТ ўтказилсин ЖАМШИД КАРИМОВ: ҚАБОҲАТНИНГ ЧЕГАРАСИ ЙЎҚ ЭКАН (интервью, 2-қисм)